εργασια Bilingual Customer Care Agent\n4 θέσεις εργασίας232 ms\nΘέσεις εργασίας » Bilingual Customer Care Agent\nθέσεις εργασίας 1 - 10 από 4\nΥπάρχουν 25 Bilingual Customer Care Agent-σχετικές δουλείες στο neuvoo.gr.\nευκαιρίες ενασχόλησης είναι συχνά συνδεδεμένες με τις κατηγοριες όπως η Εξυπηρέτηση πελατών.\nΠεριοχές με μεγαλύτερη ποσότητα από ευκαιρίες σχετικές με 'Bilingual Customer Care Agent' είναι Αττική.\nΟι μεγαλύτεροι εργοδοτες προσφέρουν Bilingual Customer Care Agent δουλείες\nΦίρμες δημοσιεύουν τις περισσότερες Bilingual Customer Care Agent- σχετικη θέση εργασίας είναι στην TWIN ΕΠΕ, MasterPlus HR, LIDL Hellas, Marmaris Recruitment, Velti ή AEROTEL.\nΤο neuvoo.gr είναι η μεγαλύτερη μηχανή αναζήτησης στην χώρα με παραπάνω από 10952 ευκαιρίες διαθέσημες, 25 από τις οποίες οι Bilingual Customer Care Agent-είναι σχετικές.\nBilingual Customer Care Agents - Arabic\n- πριν από 7 μέρες Bilingual Customer Care Agents. Arabic (Ref. 0360 CSR RS GR) Candidate Profile Excellent knowledge of the Arabic language (proficient level or native speaker)Good knowledge of the English... Bilingual Customer Care Agents - French\n- πριν από 7 μέρες Bilingual Customer Care Agents. French (Ref. 0358 CSR RS GR) Candidate Profile Excellent knowledge of the French language (proficient level or native speaker)Good knowledge of the English... Multilingual Customer Service Agents\n- πριν από 7 μέρες The Multilingual Customer Service Agent is responsible for resolving customers' technical or product... Excellent command of the English language (C2 level). Bilingual in English Greek is preferred Additional... Multilingual Customer Service Agents\n- πριν από 4 μέρες The Multilingual Customer Service Agent is responsible for resolving customers' technical or product... Candidate Profile. Excellent command of the English language (C2 level). Bilingual in English Greek is... Μην χάσετε ποτέ μια ευκαιρία εργασίας. Λάβετε καθημερινά νέες θέσεις εργασίας στο e-mail σας.\nΣχετικές αναζητήσεις Biomedical


Φυσικοθεραπεία Τσαμουρτζής Δημήτριος - Βιογραφικό\nΤσαμουρτζής Νικ. Δημήτρης, PT.\nΟ Δημήτρης Τσαμουρτζής γεννήθηκε το 1978 και μεγάλωσε στην Πτολεμαΐδα.\nΕίναι πτυχιούχος φυσικοθεραπευτής του Ιταλικού Πανεπιστημίου του Μπάρι (Universita degli Studi di Bari) από το 2003. Έχει εκπαιδευθεί στην Manual Therapy (2014-2015) και είναι εξειδικευμένος χρήστης κρουστικού υπερήχου (shockwave therapy). Έχει παρακολουθήσει περισσότερα από 20 σεμινάρια εξειδίκευσης σε διαφορετικές μεθόδους θεραπείας. Έχει συμμετάσχει ως παρουσιαστής-ομιλητής σε φυσικοθεραπευτικές ημερίδες.\nΕίναι εκπαιδευτής στα ΙΕΚ φυσικοθεραπείας από το 2010.\nΤα κλινικά του ενδιαφέροντα είναι η μυοσκελετικές παθολογίες, οι αθλητικές κακώσεις, η νευρολογική αποκατάσταση, η πρόληψη τραυματισμών σε αθλητές και ηλικιωμένους και η διατήρηση-βελτίωση της κινητικότητας στην τρίτη ηλικία.\nΈχει συνεργαστεί με την ανδρική ομάδα υδατοσφαίρισης του ΑΣ ΠΑΟΚ Θεσσαλονίκης τη σεζόν 2011-2012. Συνεργάζεται με τα ΑΣ Μακεδονικός Φούφα και Ερμή Αμυνταίου που αγωνίζονται στην Γ’ Εθνική κατηγορία ποδοσφαίρου.\nΕίναι μέλος του ΠΣΦ (Πανελλήνιος σύλλογος Φυσικοθεραπευτών) από το 2004 και της ΠΕΕΦ (Πανελλήνια Ένωση Εργαστηριούχων Φυσικοθεραπευτών).\nΜιλάει δύο ξένες γλώσσες (Αγγλικά και Ιταλικά), είναι παντρεμένος με την Μαρία Γκέρτση και έχουν δύο παιδιά.\nΕίναι ελεύθερος επαγγελματίας από το 2005 και ιδιοκτήτης του εργαστηρίου φυσικοθεραπείας Τσαμουρτζής Δημήτρης.


Απίστευτη Προφητεία: “Τη χρονιά που θα πέφτει Πάσχα 5 Μαΐου θα…” - Retromania - Athens magazine\nΤο Athensmagazine.gr σας θυμίζει την ανατριχιαστική προφητεία για την μέρα που θα πέφτει το Πάσχα 5 Μαΐου! Τι θα συμβεί τότε;\nΟ παπα -Γιάννης Καλαΐδης είχε πει: «Τη χρονιά που θα πέφτει Πάσχα 5 Μαΐου θα γίνουν τα γεγονότα για να πάρουμε την Πόλη»… Πάσχα στις 5 Μαΐου έχουμε το 2024!\nΓια οποιαδήποτε παράλειψη ή διαστρέβλωση των λεγομένων η ευθύνη μού ανήκει, και αν χρειαστεί θα επανέλθω για ενδεχόμενες διορθώσεις. Η δημοσίευση γίνεται κατόπιν προφορικής άδειας, ενώ για κάτι αντίστοιχο έχει προειδοποιήσει και ο Άγιος Παΐσιος!


Άγιος Ησύχιος ο Πρεσβύτερος – Πρόμαχος Ορθοδοξίας\nΙούν 20, 2018 0 Σχόλια Δημοσίευση από:Sofia Kioroglou\n“Προς τον Θεόδουλο, Λόγος περί νήψεως και αρετής χωρισμένος σε 203 κεφάλαια (τα λεγόμενα αντιρρητικά και ευκτικά)”\n(Άγιος Ησύχιος ο Πρεσβύτερος – από τη Φιλοκαλία των Ιερών Νηπτικών)\n103. Πρέπει να κοπιάζομε για να φυλάξομε τα πολύτιμα. Και πολύτιμα πράγματι είναι εκείνα που μας προφυλάγουν από κάθε αισθητή και νοητή κακία. κι αυτά είναι η φύλαξη του νου και η επίκληση του Ιησού Χριστού, το να βλέπομε πάντοτε στο βάθος της καρδιάς και να ησυχάζομαι ακατάπαυστα στη διάνοια – για να πω έτσι – ακόμα και από εκείνους τους λογισμούς που μας φαίνονται ότι είναι καλοί, και να φροντίζομε να βρισκόμαστε άδειοι από λογισμούς. έτσι δεν θα μπαίνουν στην διάνοιά μας απαρατήρητοι οι κλέφτες δαίμονες. Αν και κοπιάζομε όταν παραμένομε στο έργο αυτό της καρδιάς, όμως κοντά είναι η παρηγοριά.\n106. Ας κοπιάσομε σαν τον Δαβίδ, κράζοντας το “Κύριε Ιησού Χριστέ”. Ας βραχνιάσει ο λάρυγγάς μας και ας μην κουράζονται τα μάτια του νου μας από το να ελπίζομε στον Κύριο το Θεό μας.\n110. Αλλά και εκείνοι που απέχουν με κάποια βία από την αμαρτία, είναι μακάριοι ενώπιον του Θεού, των Αγγέλων και των ανθρώπων, γιατί λογαριάζονται ως “βιαστές” της Βασιλείας των Ουρανών.\n112. Η Παλαιά Διαθήκη είναι εικόνα της εξωτερικής και αισθητής σωματικής ασκήσεως. Το Άγιο Ευαγγέλιο, η Καινή Διαθήκη, είναι εικόνα της προσοχής, δηλαδή της καθαρότητας της καρδιάς. Η Παλαιά δεν τελειοποιούσε ούτε ολοκλήρωνε τον εσωτερικό άνθρωπο στη θεοσέβεια, -όπως λέει ο Απόστολος: “Κανένα δεν τελειοποίησε ο Νόμος”- αλλά εμπόδιζε μόνο τα χοντρά αμαρτήματα, Γιατί από το να εμποδίσει να βγάζει κάποιος το μάτι και το δόντι του πλησίον, ακόμη και το να κόβει κανείς τους πονηρούς λογισμούς και τις πονηρές ενθυμήσεις από την καρδιά – που είναι διάταξη του Ευαγγελίου- είναι ανώτερο και συντελεί περισσότερο στην καθαρότητα της ψυχής. Έτσι και τα σχετικά με την σωματική αρετή και άσκηση, εννοώ τη νηστεία, την εγκράτεια, τη χαμαικοιτία. την ορθοστασία, την αγρυπνία και τα λοιπά που αναφέρονται στο σώμα και κάνουν να ησυχάζει το παθητικό μέρος του σώματος από την έμπρακτη αμαρτία, όπως είπα και για την Παλαιά Διαθήκη, είναι καλά και αυτά. Γιατί όλα αυτά είναι παιδαγωγία του εξωτερικού ανθρώπου και φρούρηση των παθών που ενεργούνται σωματικά, αλλά και τα κατά διάνοια αμαρτήματα φρουρούν, δηλαδή εμποδίζουν, όπως για παράδειγμα μπορούν να μας απαλλάξουν με τη βοήθεια του Θεού, από το φθόνο, την οργή και τα λοιπά.\n117. Όπως οι κοιλάδες παράγουν άφθονο σιτάρι, έτσι και η νοητή αυτή εργασία γεμίζει την καρδιά με όλα τα αγαθά. Ή μάλλον θα σου τα δώσει ο Κύριός μας Ιησούς Χριστός, που χωρίς την βοήθειά Του δεν μπορούμε να κάνουμε τίποτα. Και πρώτα θα βρεις τη νοητή αυτή εργασία ως σκάλα. Έπειτα ως βιβλίο που διαβάζεται. Κατόπιν, όταν προκόψεις σ’ αυτήν, θα την βρεις ως επουράνια πόλη Ιερουσαλήμ, και τον βασιλιά Χριστό των δυνάμεων του Ισραήλ θα τον δεις καθαρά με τον νου μαζί με τον Ομοούσιο Πατέρα Του και το προσκυνητό Άγιο Πνεύμα.\n118. Με μια ψεύτικη φαντασία πάντοτε οι δαίμονες μας οδηγούν στο να αμαρτάνομε. Με μια φαντασία σχετική με την φιλαργυρία και το κέρδος οδήγησαν τον άθλιο Ιούδα να παραδώσει τον Κύριο και Θεό των όλων. Και με το ψεύδος μιας τιποτένιας αναπαύσεως και τιμής και κέρδους και δόξας τον οδήγησαν στην αγχόνη και του προξένησαν αιώνιο θάνατο, ανταμείβοντάς τον οι άθλιοιμε τα αντίθετα απ’ όσα του είχαν παρουσιάσει με την ψεύτικη φαντασία τους, εννοώ την προσβολή των πονηρών λογισμών.\n120. Πικραίνεται η καρδιά μας από το δηλητήριο και τους πονηρούς λογισμούς, όταν από την αμέλειά μας και τη λήθη μας απομακρυνόμαστε πολύ από την προσοχή και την ευχή του Ιησού. γλυκαινόμαστε όμως πάλι με την αίσθηση μιας γλυκύτητας ή μιας μακάριας αγαλλιάσεως, όταν όσα αναφέραμε πιο πάνω τα εκτελούμε σταθερά και πρόθυμα μέσα στο εργαστήριο της διάνοιάς μας, μ’ επιμέλεια και με θείο έρωτα. Τότε, προθυμοποιούμαστε να βαδίζομε το δρόμο της καρδιακής ησυχίας όχι για άλλο τίποτε, αλλά για χάρη της γλυκιάς ηδονής και ευχαριστήσεως που έρχεται από αυτήν στην ψυχή.\n121. Επιστήμη των επιστημών και τέχνη των τεχνών είναι η αντιμετώπιση των κακούργων και πονηρών λογισμών. Άριστος τρόπος λοιπόν και τέχνη αντιμετωπίσεώς τους είναι το να βλέπομε την φαντασία με την οποία γίνεται η προσβολή, βοηθημένοι από την χάρη του Κυρίου, και να φυλάγομε το νου μας όπως προφυλάγομε το μάτι μας και μ’ αυτό παρακολουθούμε άγρυπνα όποιον τύχει να έρχεται να μας το χτυπήσει, και με όλη μας τη δύναμη εμποδίζομε να μπει σ’ αυτό η παραμικρή αγκίδα.\n126. Δίκαια και κατά φύση, όπως τα δημιούργησε ο Θεός, οφείλουμε να κινούμε τα τρία μέρη της ψυχής. Το θυμικό εναντίον του εξωτερικού εαυτού μας και του σατανά γιατί λέει: “Να οργίζεστε κατά της αμαρτίας, δηλαδή να οργίζεστε εναντίον σας και εναντίον του διαβόλου, για να μην αμαρτάνετε στο Θεό”. Το επιθυμητικό να το στρέφομε προς το Θεό και την αρετή. Το λογιστικό να το βάλομε επικεφαλής των δύο άλλων με σοφία και επιτηδειότητα, ώστε να δίνει σ’ αυτά διαταγές, να τα συμβουλεύει, να τα τιμωρεί και να τα εξουσιάζει, όπως ο βασιλιάς τους δούλους. και τότε αυτά θα τα κυβερνά το λογικό μας σύμφωνα με το θέλημα του Θεού, αν και τα πάθη επαναστατούν εναντίον του λογικού. Και να βάλομε επιστάτη πάνω στα πάθη το λογικό να τα ηγεμονεύει. Γιατί λέει ο αδελφόθεος Ιάκωβος: “Αν το λογικό κάποιου δε σφάλλει, αυτός είναι τέλειος , και έχει τη δύναμη να χαλιναγωγήσει και όλο το σώμα”. Επειδή, για να πούμε την αλήθεια, κάθε ανομία και αμαρτία με τα τρία αυτά μέρη της ψυχής επιτελείται, όπως και κάθε αρετή και δικαιοσύνη πάλι από αυτά τα τρία γίνεται.\n128. Εκείνος που κάθε μέρα επιδιώκει και ζητεί την ειρήνη και την ησυχία του νου, αυτός εύκολα θα καταφρονήσει κάθε αισθητό πράγμα, για να μη κοπιάζει μάταια. Όποιος όμως ξεγελάει τη συνείδησή του, θα κοιμηθεί πικρά τον θάνατο της λήθης, το οποίο ο Δαβίδ παρακαλεί να μην πάθει. Λέει και ο Απόστολος: “Όποιος ξέρει το καλό και δεν το κάνει, έχει αμαρτία”.\n131. Ένα ζωηρό και υπερήφανο άλογο ορμά χαρούμενο όταν δεχτεί αναβάτη στη ράχη του. Και ένας δεκτικός νους τέρπεται, όταν δεχτεί το φως του Κυρίου και εισέλθει σ’ αυτό, αφού ελευθερωθεί από τα νοήματά του. Θα βαδίσει από τη δύναμη της πρακτικής φιλοσοφίας του νου, με άρνηση του ίδιου του εαυτού του, σε άρρητη δύναμη που θεωρεί τα άρρητα και τις αρετές. Και αφού δεχτεί το βάθος των θείων και υψηλών εννοιών του απείρου, θα φανερωθεί σ’ αυτόν, όσο είναι δυνατό στην καρδιά, ο Θεός των θεών. Ο νους από έκπληξη δοξάζει με αγάπη το Θεό που βλέπεται και βλέπει, και που τόσο για το ένα όσο και για το άλλο σώζει εκείνον που στρέφει το βλέμμα του σ’ Αυτόν.\n132. Η καρδιακή ησυχία, όταν πραγματοποιείται, θα δει με μυστική γνώση τον υψηλό βυθό. και θ’ ακούσει εξαίρετα πράγματα από το Θεό το αυτί του νου που ησυχάζει.\n140. Εικόνα του εξωτερικού ανθρώπου είναι ο Ααρών, ο αδελφός του νομοθέτη. Έτσι κι εμείς, όταν κατηγορούμε με θυμό τον εξωτερικό μας άνθρωπο, όπως ο Μωυσής, έκανε στον Ααρών όταν αυτός έσφαλλε, του λέμε: “Σε τι σε αδίκησε ο Ισραήλ και βιάστηκες να τον απομακρύνεις από τον ζώντα Θεό, τον Παντοκράτορα Κύριο;”.\n144. Αν όμως ο νους μας είναι άπειρος και δεν έχει την ευχέρεια της νήψεως, αμέσως ανακατώνεται με την εμπαθή εικόνα, όποια και να είναι, και συνομιλεί με αυτή και δέχεται κακές ερωτήσεις και δίνει απαντήσεις. Και τότε ανακατώνονται οι λογισμοί μας με τη δαιμονική φαντασία, η οποία όσο πάει μεγαλώνει και πληθύνεται για να φανεί αξιαγάπητη και ωραία και θελκτική στο νου που τη δέχεται και αιχμαλωτίζεται. Συμβαίνει τότε στο νου, όπως όταν φανεί σε άκακα αρνιά ένας σκύλος, εκεί που βόσκουν σε πεδινό μέρος. και νομίζουν αυτά ότι είναι η μητέρα τους και τρέχουν κοντά του, χωρίς να κερδίσουν τίποτε με το να πλησιάσουν τον σκύλο παρά μόνο την ακαθαρσία και τη δυσωδία του. Κατά τον ίδιο τρόπο και οι λογισμοί μας, ως αμαθείς τρέχουν σε όλες τις δαιμονικές φαντασίες και αφού ανακατωθούν μαζί τους, τους βλέπει κανείς ενωμένους να θέλουν να καταστρέψουν την Ιλιούπολη (Τροία) όπως ο Αγαμέμνων και ο Μενέλαος. Έτσι και αυτοί σκέφτονται τι πρέπει να γίνει για να πραγματοποιήσουν με το σώμα εκείνο που φάνηκε ωραίο με την απάτη της δαιμονικής εισβολής. Κι έτσι λοιπόν δημιουργούνται εσωτερικώς οι πτώσεις της ψυχής. και τότε κατ’ ανάγκην θα εξωτερικευτεί το εσωτερικό της καρδιάς.\n147. Ο προσεκτικός βίος που κατορθώνεται με την χάρη του Ιησού Χριστού, γίνεται πατέρας της θεωρίας και της γνώσεως. Ακόμη γεννά θεία προκοπή και ανύψωση και σοφότατους στοχασμούς , όταν πάρει σύζυγο την ταπείνωση, όπως λέει ο θείος προφήτης Ησαΐας. “Όσοι περιμένουν με υπομονή τον Κύριο, θα πάρουν νέα δύναμη. θα βγάλουν φτερά και θα πετάξουν με τη βοήθεια του Κυρίου”.\n148. Σκληρό και δύσκολο φαίνεται στους ανθρώπους το να ησυχάζει η ψυχή τους από κάθε λογισμό. Και πράγματι είναι δύσκολο και επίπονο. Και δεν είναι δυσβάστακτο μόνο σε όσους είναι αμύητοι στον πνευματικό πόλεμο, το να περιορίζουν και να περικλείουν τον ασώματο νου μέσα στο σωματικό σπίτι, αλλ’ ακόμη και σε εκείνους που έχουν λάβει πείρα της εσωτερικής άϋλης πάλης. Όποιος όμως έχει αγκαλιάσει τον Κύριο Ιησού με την συνεχή ευχή, δεν θα κοπιάσει να Τον ακολουθεί, όπως λέει ο προφήτης. Και δεν θα επιθυμήσει ένας τέτοιος άνθρωπος να ζήσει όπως ζουν οι κοινοί άνθρωποι, εξαιτίας της ωραιότητας και τερπνότητας και γλυκύτητας του Ιησού. Και δε θα ντροπιαστεί από τους εχθρούς δαίμονες που περπατούν γύρω του, όταν τους αντιμετωπίζει στεκόμενος μπροστά στην πύλη της καρδιάς του και τους καταδιώκει δια του Ιησού.\n149. Η ψυχή που θα πετάξει ψηλά στον αέρα δια του θανάτου, στις πύλες του Ουρανού, έχοντας μαζί της υπερασπιστή το Χριστό, ούτε εκεί θα ντραπεί τους εχθρούς της, αλλά με θάρρος όπως τώρα θα μιλήσει σ’ αυτούς. μόνο να μην χάσει την υπομονή της μέχρι την ώρα του θανάτου να φωνάζει ημέρα και νύχτα προς τον Κύριο Ιησού Χριστό, τον Υιό του Θεού. Και Αυτός θα τιμωρήσει γρήγορα τους εχθρούς της δαίμονες, σύμφωνα με την αληθινή και θεία υπόσχεσή Του, που είπε για τον άδικο κριτή. Ναι, σας λέω, θα τιμωρήσει τους εχθρούς της και στη ζωή αυτή, και μετά την έξοδο της ψυχής από το σώμα.\n150. Ταξιδεύοντας τη νοητή θάλασσα, έχε το θάρρος σου στον Ιησού. Γιατί σου φωνάζει μέσα στην καρδιά σου μυστικά: “Μη φοβάσαι, παιδί μου Ιακώβ, μικρέ Ισραήλ. Μη φοβάσαι σκουλήκι Ισραήλ, εγώ σε υπερασπίζομαι”. Αν ο Θεός είναι με το μέρος μας, ποιος κακός θα σταθεί αντίθετός μας; Είναι Εκείνος που μακάρισε τους καθαρούς στην καρδιά, και νομοθέτησε ο γλυκύς Ιησούς και μόνος καθαρός, που θέλει να πατεί θεϊκά μέσα στις καθαρές καρδιές και να κατοικεί σ’ αυτές. Γι’ αυτό ας μην παύομε, κατά τον θείο Παύλο, να γυμνάζομε το νου μας με στόχο την ευσέβεια. Εύλογα λοιπόν ονομάστηκε αληθινή η ευσέβεια εκείνη που βγάζει από τη ρίζα τα σπέρματα του πονηρού. Αυτή η ευσέβεια είναι ο “οίμος του λόγου”, δηλ. οδός του λογικού ή οδός του λογισμού. Στην αττική ελληνική διάλεκτο οίμος και κέλευθος λέγεται η οδός, που είναι ο λογισμός.\n151. Θα απολαύσει τα αγαθά με πολλή ειρήνη, κατά τον Δαβίδ, εκείνος που δεν επηρεάζεται από πρόσωπο ανθρώπου όταν κρίνει την αδικία στην καρδιά του, δηλαδή δεν επηρεάζεται από τις μορφές των πονηρών πνευμάτων, ώστε μέσω αυτών να σκέφτεται την αμαρτία, και κρίνοντας και δικάζοντας κακώς μέσα στην καρδιά του, να δίνει το δίκαιο στην αμαρτία. Γιατί οι μεγάλοι και διακριτικοί Πατέρες σε μερικά συγγράμματά τους ονόμασαν ανθρώπους και τους δαίμονες, επειδή έχουν το λογικό. Παρόμοιο είναι και το ευαγγελικό, όπου ο Κύριος λέει: “Ένας άνθρωπος κακός το έκανε τούτο, και ανακάτωσε μέσα στο σιτάρι και τα ζιζάνια”. Δεν υπάρχει γρήγορξη αντίρρηση στους λογισμούς από εκείνους που πράττουν τα κακά. Γι’ αυτό και κατατρωγόμαστε από τους λογισμούς.\n154. Το ότι όλοι οι λογισμοί δεν είναι τίποτε άλλο, παρά μόνο φαντασίες αισθητών και κοσμικών πραγμάτων, οι περισσότεροι δεν το γνωρίζομε. Αν κρατήσομε επί πολύ καιρό με νήψη την ευχή, τότε η ευχή αποστερεί την διάνοια από κάθε υλική φαντασία πονηρών λογισμώνκαι φανερώνει σ’ αυτή τους τρόπους των εχθρών δαιμόνων και το μεγάλο κέρδος της ευχής και της νήψεως. “Όμως θα παρακολουθήσεις με τα μάτια σου και θα δεις νοερά την τιμωρία των νοητών αμαρτωλών, των δαιμόνων”, όπως λέει ο θείος μελωδός Δαβίδ.\n155. Ας θυμόμαστε, αν είναι δυνατόν, ακατάπαυστα τον θάνατο. Έτσι γεννιέται μέσα μας η απόθεση των φροντίδων και κάθε ματαιότητας, η φύλαξη του νου, η ακατάπαυστη δέηση, η απάθεια του σώματος και η αποστροφή της αμαρτίας. Και σχεδόν θα μπορούσαμε να πούμε, κάθε αρετή πηγάζει από την μνήμη αυτή. Γι’ αυτό ας την χρησιμοποιήσουμε όπως την ίδια την αναπνοή μας.\n156. Η καρδιά που είναι τελείως άδεια από φαντασίες, θα γεννήσει νοήματα και σκέψεις που θα σκιρτούν από τα βάθη της, θείες και μυστηριώδεις, έτσι όπως πηδούν τα ψάρια και βουτούν τα δελφίνια όταν έχει γαλήνη η θάλασσα. Η θάλασσα ανεμίζεται από τη λεπτή αύρα, ενώ η άβυσσος της καρδιάς από το Άγιο Πνεύμα. όπως λέει ο Απόστολος: “Επειδή είστε γιοι, γι’ αυτό έστειλε ο Θεός το Πνεύμα του Υιού Του στις καρδιές σας, που φωνάζει: Αββά, Πατέρα”.\n157. Κάθε μοναχός που θα επιχειρήσει να αναλάβει πνευματικό έργο πριν από τη νήψη του νου, θα βρεθεί σε αδιέξοδο και σε διχασμό του νου. Κι αυτό, ή γιατί δεν γνωρίζει την ομορφιά της , ή την γνωρίζει αλλά από αμέλεια δεν μπορεί να την κρατήσει. Θα απαλλαγεί από το αδιέξοδο χωρίς αμφιβολία, όταν αρχίσει την φύλαξη του νου, που είναι και λέγεται διανοητική φιλοσοφία ή πρακτική φιλοσοφία του νου, επειδή θα βρει την “οδό” για την οποία είπε ο Κύριος: “Εγώ είμαι η οδός και η ανάσταση και η ζωή”.\n158. Και πάλι θα βρεθεί σε απορία η ψυχή βλέποντας μια απέραντη άβυσσο από λογισμούς και πλήθος νήπια της Βαβυλώνας. Αλλά και αυτή την απορία την λύνει ο Χριστός, αν στηρίζομε αδιάκοπα τη βάση της διάνοιάς μας πάνω σ’ Αυτόν και αν τα νήπια της Βαβυλώνας τα χτυπούμε και τα συντρίβουμε πάνω στην πέτρα αυτή (το Χριστό), εκπληρώνοντας την επιθυμία μας εναντίον τους. Γιατί λέει η Γραφή: “όποιος φυλάγει την εντολή, δε θα γνωρίσει πονηρό λόγο”, και “δίχως εμένα, δεν μπορείτε να κάνετε τίποτε”.\n161. Θα έρθει και σε μας η ώρα του θανάτου, θα έρθει και δεν είναι δυνατό να τον αποφύγομε. Και είθε τότε, όταν έρθει ο άρχοντας του κόσμου και του αέρα, να βρει τα αμαρτήματά μας λίγα και μηδαμινά για να μη μας ελέγξει στ’ αλήθεια και κλάψομε τότε ανώφελα. Γιατί, λέει το ιερό Ευαγγέλιο: “Εκείνος ο δούλος που γνώρισε το θέλημα του Κυρίου του και δεν έκανε ό,τι έπρεπε, θα δαρθεί πολύ”.\n162. “Αλλοίμονο – λέει – σ’ εκείνους που έχασαν την καρδιά. Και τι θα κάνουν όταν τους επισκεφθεί ο Κύριος;”. Γι’ αυτό, αδελφοί, ας δείξομε ζήλο και προθυμία.\n164. Πράγματι ο άνθρωπος πρέπει να χωρίζεται με την προαίρεσή του σε δύο κομμάτια, και να σχίζεται με σοφότατη επινόηση, όπως είπα. και πρέπει να είναι εχθρός αφιλίωτος και άσπονδος του εαυτού του. Όποια διάθεση ακριβώς έχει ένας για κάποιον που εξαιρετικά και πολλές φορές τον έχει λυπήσει και αδικήσει, έτσι να εχθρευόμαστε τον εαυτό μας ή και πολύ περισσότερο, αν βέβαια θέλομε να κατορθώσουμετην μεγάλη και πρώτη εντολή, δηλαδή τη διαγωγή του Χριστού, τη μακαρία ταπείνωση, τον ένσαρκο τρόπο ζωής του Θεού. Γι’ αυτό ο Απόστολος λέει: “Ποιος θα με ελευθερώσει από το σώμα αυτό, το κυριευμένο από τον θάνατο; Γιατί δεν υποτάσσεται στο νόμο του Θεού”. Θέλοντας ο Απόστολος να φανερώσει ότι το να υποτάξομε το σώμα στο θέλημα του Θεού εξαρτάται από εμάς, λέει: “Αν κρίναμε τον εαυτό μας, δε θα καταδικαζόμαστε. κι όταν καταδικαζόμαστε, παιδαγωγούμαστε από τον Κύριο”.\n166. Όταν δυναμωμένοι με τη δύναμη του Ιησού Χριστού αρχίζομε να τρέχομε ασφαλισμένοι με τη νήψη, στην αρχή μάς φανερώνεται σαν μία λαμπάδα στο νου μας που την κρατάμε με το χέρι του νου μας και μάς οδηγεί στο δρόμο της διάνοιας. ύστερα σαν πανσέληνος ολόφεγγη που κάνει την τροχιά της στο στερέωμα της καρδιάς. Και τέλος μας φανερώνεται σαν ήλιος ο Ιησούς, που ακτινοβολεί δικαιοσύνη, δηλαδή φανερώνει σ’ εμάς τον εαυτό Του και τους ολόλαμπρους φωτισμούς των θείων του και ιερών εννοιών.\n167. Αυτά τα φανερώνει μυστικά ο Ιησούς στο νου εκείνο που επιμένει στην εντολή που λέει: “Θα περικόψετε την σκληροκαρδία σας”. Και καθώς είπαμε, εξαίσιες σκέψεις διδάσκει τον άνθρωπο η επιμελής νήψη. γιατί ο Θεός είναι απροσωπόληπτος. Γι’ αυτό λέει ο Κύριος: Ακούστε με και καταλάβετε τα λόγια Μου. σ’ όποιον έχει, θα δοθούν και άλλα και θα περισσέψουν, ενώ από εκείνον που δεν έχει, θα αφαιρεθεί κι εκείνο που νομίζει ότι έχει”. Σ’ εκείνους που αγαπούν το Θεό, όλα συνεργούν για το καλό τους. Πολύ περισσότερο λοιπόν οι αρετές θα συνεργήσουν και θα βοηθήσουν.\n170. Ό,τι γνωρίζομε, αυτό λέμε στο γραπτό μας. και ό,τι είδαμε στο δρόμο που περνούμε, εκείνο μαρτυρούμε σ’ όποιον θέλει, αν βέβαια θελήσετε να δεχτείτε τους λόγους μας. Αυτός ο Κύριος είπε: “Αν κάποιος δεν μείνει σ’ Εμένα, θα πεταχτεί έξω όπως το κλήμα, και κάποιοι το μαζεύουν, το ρίχνουν στη φωτιά και καίγεται. ενώ όποιος μείνει σ’ Εμένα, μένω κι εγώ σ’ αυτόν”. Όπως είναι αδύνατο να λάμψει ο ήλιος χωρίς φως, έτσι είναι αδύνατο να καθαρισθεί η καρδιά από την ακαθαρσία των λογισμών της απώλειας, χωρίς την ευχή του ονόματος του Ιησού. Κι αν αυτό είναι, όπως βλέπω, αληθινό, να το μεταχειριζόμαστε όπως και την αναπνοή μας. Γιατί το όνομα του Ιησού είναι φως, ενώ οι πονηροί λογισμοί, σκοτάδι. Κι ο Ιησούς είναι Θεός και Κύριος των όλων, ενώ οι πονηροί λογισμοί είναι δούλοι δαιμόνων.\n171. Φωτογεννήτρα και αστραπογεννήτρα και ακτινοβόλος και πυρφόρος, η φύλαξη του νου από πονηρούς λογισμούς, μ’ αυτά τα ονόματα όπως της ταιριάζουν και δίνουν το περιεχόμενό της ας καλείται. Γιατί, για να πούμε την αλήθεια, είναι ανώτερη από άπειρες σωματικές ασκήσεις και πολλές άλλες αρετές. Γι’ αυτό πρέπει με αυτά τα τίμια ονόματα να ονομάζομε την αρετή αυτή, εξαιτίας των ολόλαμπρων φώτων που γεννά. Όσοι ερωτευθούν αυτή την αρετή, από αμαρτωλοί που ήταν και άχρηστοι και βέβηλη και χωρίς πνευματική γνώση και ασύνετοι και άδικοι, μπορούν να γίνουν με την βοήθεια του Ιησού Χριστού δίκαιοι, χρήσιμοι μπροστά στο Θεό, καθαροί, άγιοι και συνετοί. Και όχι μόνο αυτό, αλλά και μυστηριώδη και απόκρυφα να θεωρούν και να θεολογούν. Και αφού γίνουν θεωρητικοί, κολυμπούν μέσα σ’ αυτό το καθαρότατο και άπειρο φως, το αγγίζουν με άρρητα αγγίσματα και μαζί με αυτό κατοικούν και ζουν, γιατί γεύθηκαν ότι ο Κύριος είναι αγαθός. Έτσι εκπληρώνεται καθαρά σ’ αυτούς τους πρώτους αγγελιοφόρους ο λόγος του θείου Δαβίδ: “Οι δίκαιοι θα δοξολογήσουν το όνομά σου και οι ευθείς θα κατοικήσουν ενώπιον του προσώπου σου”. Γιατί αυτή είναι η πραγματική αλήθεια, αυτοί μόνο ορθά και με ακρίβεια επικαλούνται και δοξολογούν τον Θεό, και επιθυμούν να είναι μαζί Του πάντοτε από αγάπη γι’ Αυτόν.\n173. Αν ο εσωτερικός μας άνθρωπος νήφει, κατά τους πατέρες, είναι σε θέση να φυλάξει και τον έξω άνθρωπο. Αλλά εμείς και οι κακούργοι δαίμονες από κοινού διαπράττομε τις αμαρτίες. Και οι δαίμονες μόνο με λογισμούς, δηλαδή με φανταστικές εικόνες, ζωγραφίζουν στο νου όπως θέλουν την αμαρτία. εμείς όμως και με λογισμούς εσωτερικώς και με έργα εξωτερικώς. Οι δαίμονες μη έχοντας σώμα, επειδή είναι πνεύματα, μόνο με λογισμούς, με δολιότητα και απάτη, προξενούν και στον εαυτό τους και σ’ εμάς την κόλαση. Γιατί αν δεν είχαν στερηθεί το σώμα οι κακούργοι, θα έκαναν συνεχώς και έμπρακτες αμαρτίες, επειδή η προαίρεσή τους είναι πάντοτε έτοιμη στο να ασεβούν.\n174. Η μονολόγιστη ευχή σκοτώνει και κάνει στάχτη τις απάτες τους. Γιατί όταν προσκαλείται συνεχώς και ακούραστα από εμάς ο Ιησούς, ο Θεός και Υιός του Θεού, καθόλου δεν επιτρέπει σ’ αυτούς, ούτε την αρχή της εισβολήςη οποία κια προσβολή ονομάζεται,ούτε μορφή να υποδείξουν στο νου με τον καθρέφτη της διάνοιας, ούτε λόγους να πουν στην καρδιά. Κι αν δεν εισχωρεί στην καρδιά δαιμονική μορφή, τότε όπως είπαμε, και η καρδιά θα είναι άδεια από πονηρούς λογισμούς. επειδή οι δαίμονες έτσι συνηθίζουν, να πλησιάζουν με λογισμούς και να διδάσκουν κρυφά την κακία.\n175. Από την συνεχή λοιπόν ευχή μένει καθαρός ο αέρας της διάνοιας από σκοτεινά σύννεφα, από ανέμους των πονηρών πνευμάτων. Και όταν είναι καθαρός ο καρδιακός αέρας, είναι αδύνατο να μη λάμπει μέσα σ’ αυτόν το θεϊκό φως του Ιησού, εκτός αν από κενοδοξία, από έπαρση και επίδειξη φουσκώνουμε και από ελαφρότητα του νου θέλομε να φτάσομε τα ακατάληπτα και άφθαστα. Τότε δεν μας βοηθεί ο Ιησούς, γιατί ο Χριστός, ο Οποίος μάς υπέδειξε και μας δίδαξε την ταπείνωση, μισεί τα πράγματα αυτά.\n178. Όποιος λοιπόν συντρίβει την κεφαλή του φιδιού και με αντίρρηση γεμάτη θυμό το γρονθοκοπεί με θυμωμένα λόγια, αυτός απέκρουσε τον πόλεμο. Γιατί λιώνοντας το κεφάλι του φιδιού, ξέφυγε πολλούς πονηρούς λογισμούς και πονηρότατα έργα. Και τότε μένει ήσυχη και ατάραχη η διάνοια, με το να δέχεται ο Θεόςτην εγρήγορσή της στους λογισμούς. το δώρο που της κάνει γι’ αυτό ο Θεός είναι γνώση πώς πρέπει να νικά τους αντίπαλους δαίμονες και πώς να νικά τους αντίπαλους δαίμονες και πώς να καθαρίζεται βαθμηδόν η καρδιά από λογισμούς που μολύνουν τον εσωτερικό άνθρωπο, όπως λέει ο Κύριος Ιησούς: “Από την καρδιά εξέρχονται διαλογισμοί πονηροί, πορνείες, μοιχείες. κι αυτά είναι που μολύνουν τον άνθρωπο”.\n179. Έτσι λοιπόν μπορεί η ψυχή με τη χάρη του Κυρίου να σταθεί με τη δική της ομορφιά, την ωραιότητα και την ευθύτητά της, όπως εξαρχής κτίσθηκε από το Θεό εξαιρετικά ωραία και ειλικρινής, καθώς λέει ο μέγας δούλος του Θεού Αντώνιος: “Όταν η ψυχή βρίσκεται στη φυσική νοερή της κατάσταση – όπως την έπλασε ο Θεός – τότε υπάρχει αρετή”. Και πάλι λέει: “Το να είναι ειλικρινής η ψυχή, αυτό είναι η φυσική πνευματική κατάστασή της, όπως έχει δημιουργηθεί”. Και παρακάτω λέει: “Ας είμαστε καθαροί στη διάνοιά μας. Εγώ πιστεύω ότι όταν αυτή από παντού είναι καθαρή και στέκεται στο κατά φύση, μπορεί να γίνει διορατική και να βλέπει περισσότερο και μακρύτερα από τους δαίμονες, γιατί έχει τον Κύριο ο οποίος της ανοίγει τα μάτια”. Αυτά λέει ο ένδοξος Αντώνιος, όπως γράφει ο Αθανάσιος στο βίο του Μ. Αντωνίου.\n180. Κάθε λογισμός παρουσιάζει στο νου τη φαντασία κάποιου αισθητού πράγματος. Γιατί ο σατανάς είναι νους και δεν μπορεί να εξαπατήσει αν δεν μεταχειριστεί τα αισθητά και συνήθη σ’ εμάς.\n183. Δεν είναι δυνατό να γραφούν γράμματα πάνω στον αέρα, αλλά πρέπει να χαραχτούν πάνω σε κάποιο σώμα για να μένουν διαρκή. Έτσι και στην κοπιαστική νήψη ας κολλήσομε την ευχή του Ιησού Χριστού, για να μένει η ωραιότατη αρετή της νηφαλιότητας διαρκής μαζί με τον Ιησού Χριστό και μέσω Αυτού να διατηρείται σ’ εμάς αναφαίρετη στον αιώνα.\n184. Στήριξε τα έργα σου πάνω στον Κύριο και θα βρεις χάρη. Τότε δε θα λέγεται και για μας από τον προφήτη: “Στο στόμα τους Κύριε είσαι κοντά, πολύ μακριά όμως από τα νεφρά τους” (την έδρα του θυμικού). Κανείς, εκτός από τον Ιησού, δεν μπορεί να ειρηνεύσει την καρδιά σου από τα πάθη, παρά αυτός ο Ιησούς Χριστός, που συνένωσε εκείνα που ήταν απομακρυσμένα.\n186. Εκείνος που με κάθε προθυμία κρατά την καθαρότητα της καρδιάς, θα αποκτήσει δάσκαλο αυτής της ιερής εργασίας τον νομοθέτη της Χριστό, που θα του υπαγορεύει μυστικά το θέλημά Του. “Θ’ ακούσω τι θα πει μέσα μου ο Κύριος ο Θεός”, λέει ο Δαβίδ, φανερώνοντας αυτό το πράγμα. Μιλώντας για το νοητό πόλεμο και θέλοντας να δηλώσει την επιστροφή του νου προς τον εαυτό του και την προστατευτική υπεράσπιση από το Θεό, έλεγε: “Και θα ρωτήσει ο άνθρωπος, άραγε ο δίκαιος θα αμοιφθεί;”. Κατόπιν από τη συζήτηση ανάμεσά τους, εγκρίθηκε η απόφαση: “Άρα υπάρχει ο Θεός που θα κρίνει αυτούς”, δηλ. τους πονηρούς δαίμονες, στο χώρο της καρδιάς μας. Και σε άλλο μέρος λέει: “Θα προσέλθει άνθρωπος με βαθιά καρδιά και θα υψωθεί ο Θεός”. Και τότε τις πληγές των δαιμόνων θα τις θεωρήσομε σαν βέλη νηπιών.\n188. Τα φαγητά που φέρνουν αρρώστια, μας ενοχλούν μόλις τα βάλομε στο στομάχι μας. όποιος φάει από αυτά αισθάνεται αμέσως την ενόχληση, αν όμως πιει γρήγορα κάποιο φάρμακο και κάνει εμετό, μένει αβλαβής. Έτσι και ο νους, αν δεχτεί πονηρούς λογισμούς και τους καταπιεί κι αισθανθεί την πικρία τους, τότε με την ευχή του Ιησού που κραυγάζει από τα βάθη της καρδιάς του, εύκολα τους κάνει εμετό και τελείως τους αποβάλλει. έτσι – με τη βοήθεια του Θεού – η μάθηση, και με τη μάθηση η πείρα, έχουν δώσει σε όσους έχουν την νήψη να εννοήσουν για το θέμα αυτό.\n190. Είπε ο Κύριος: “Μάθετε από μένα ότι είμαι πράος και η καρδιά μου ταπεινή και θ’ αναπαυθούν οι ψυχές σας”.\n191. Είπε ο Κύριος: “Όποιος ταπεινώσει τον εαυτό του όπως το παιδί τούτο, θα υψωθεί. ενώ όποιος υψώνει τον εαυτό του, θα ταπεινωθεί”. “Από εμένα”, λέει, “μάθετε”. Βλέπεις ότι μάθηση είναι η ταπείνωση. Γιατί η εντολή Του είναι ζωή αιώνια. Κι αυτή είναι η ταπείνωση. Ο μη ταπεινός λοιπόν ξεγλύστρησε από τη ζωή και θα βρεθεί στο αντίθετο της ζωής.\n192. Κάθε αρετή οικοδομείται με τη ψυχή και το σώμα. Και κτίσματα του Θεού είναι και η ψυχή και το σώμα, με τα οποία η αρετή όπως είπα παίρνει ύπαρξη. Πώς τότε δεν είμαστε ολότελα μανιακοί όταν καυχιόμαστε για τα στολίδια της ψυχής και του σώματος που δεν είναι δικά μας και κενοδοξούμε και στηριζόμαστε πάνω στην υπερηφάνεια που είναι σαν καλαμένιο ραβδί, και το Θεό που υπερέχει απείρως κατά το μέγεθος από εμάς τον διεγείρομε εναντίον μας, πράγμα που είναι πάρα πολύ φρικτό, με την υπερβολική μας ανομία και ανοησία; Γιατί ο Κύριος αντιτίθεται στους υπερήφανους. Αντί να μιμούμαστε τον Κύριο με ταπείνωση, πιάνομε φιλία με τον δαίμονα, τον εχθρό του Κυρίου, από φρόνημα κενόδοξο και υπερήφανο. Γι’ αυτό έλεγε ο Απόστολος: “Τι έχεις που δεν το έλαβες; Μήπως εσύ έπλασες τον εαυτό σου; Και αν το σώμα και την ψυχή, από τα οποία και στα οποία και με τα οποία οικοδομείται κάθε αρετή, τα έλαβες από το Θεό, γιατί καυχιέσαι σαν να μην τα έλαβες;”. Ο Κύριος είναι που σου τα δωρίζει.\n194. Η φύλαξη του νου, με τη βοήθεια του Θεού και μόνο για το Θεό, όταν πολυκαιρίσει στην ψυχή, χορηγεί φρόνηση στο λογικό για τους κατά Θεόν αγώνες. Μεγάλη ικανότητα δίνει σ’ εκείνον που την έχει, να διευθύνει και να διευθετεί τα έργα και τους λόγους του με κρίση και σκέψη ευπρόσδεκτες στον Κύριο.\n197. Όταν διασκορπιστούν τα σύννεφα, ο αέρας φανερώνεται καθαρός. Και όταν διασκορπιστούν οι φαντασίες των παθών από τον ήλιο της δικαιοσύνης Ιησού Χριστό, τότε οπωσδήποτε γεννιούνται στην καρδιά φωτεινά και αστραφτερά νοήματα, επειδή φωτίστηκε ο αέρας της καρδιάς από τον Ιησού. Γιατί λέει ο Εκκλησιαστής: “Όσοι θαρρούν στον Κύριο θα εννοήσουν την αλήθεια, και οι πιστοί θα παραμένουν κοντά Του με αγάπη”.\n198. Είπε ένας από τους Αγίους: “Αν θέλεις να μνησικακείς, να μνησικακείς εναντίον των δαιμόνων. και αν θέλεις να έχεις εχθρό, να εχθρεύεσαι το σώμα σου παντοτεινά. Η σάρκα είναι δόλιος φίλος και όσο την περιποιήσαι, τόσο περισσότερο πολεμεί”. Και πάλι είπε: “Απόκτησε έχθρα κατά του σώματός σου και πόλεμο εναντίον της κοιλιάς σου”.\n201. Όπως λοιπόν οι αγγελικές δυνάμεις δεν φροντίζουν για χρήματα ή κτήματα, έτσι ούτε και εκείνοι που καθάρισαν την όραση της ψυχής και συνήθισαν στην αρετή, δε θα νοιαστούν για την ταλαιπωρία από τα πονηρά πνεύματα. Και όπως στα ουράνια πνεύματα είναι φανερός ο πλούτος της προκοπής προς το Θεό, έτσι και σ’ όσους ασκούν τη νήψη είναι φανερός ο έρωτας και η αγάπη τους προς το Θεό, η ενατένιση και η ανάβασή τους προς Αυτόν. Γεμάτοι από θείο έρωτα προχωρούν συνεχώς σε πνευματικές αναβάσεις χωρίς να χορταίνουν, επειδή γεύθηκαν το θείο και εκστατικό πόθο. δε θα σταματήσουν μέχρις ότου φτάσουν τα Σεραφείμ. Ούτε θα αφήσουν τη νήψη του νου και την ερωτική ανύψωση, μέχρις ότου γίνουν Άγγελοι, με τη χάρη του Ιησού Χριστού του Κυρίου μας.


Tommy Jeans TJ 0018/CS 003 IR 55 | Lentiamo\nTommy Jeans TJ 0018/CS 003 IR 55\n> Γυαλιά ηλίου > Ανδρικά > Tommy Jeans\nTommy Jeans TJ 0018/CS FLL KU 55\nTommy Jeans TJ 0028/S FLL 9O 63\nTommy Jeans TJ 0028/S 003 IR 63\nΤα Tommy Jeans είναι μία από τις δύο σειρές της διάσημης μάρκας Tommy Hilfiger που εστιάζει κυρίως στη νεότερη γενιά. Τη δεκαετία του 1970 στις ΗΠΑ ήταν ιδιαίτερα αναγνωρισμένα από το λογότυπό τους σε κόκκινο, λευκό και μπλε χρώμα που απεικονίζει την Αμερικανική σημαία. Αυτή η συλλογή γυαλιών ηλίου από Tommy Jeans είναι γνωστή για το κλασικό στυλ που συνδυάζει νέες τάσεις, υψηλή ποιότητα και διαχρονικό σχεδιασμό.\nΤα ανδρικά γυαλιά ηλίου Tommy Jeans TJ 0018/CS 003 IR 55 είναι δημοφιλή σε όλους.\nΟ σκελετός αυτών των, φιλικών προς το περιβάλλον (Eco-friendly), γυαλιών ηλίου κατασκευάζεται χρησιμοποιώντας τεχνολογίες οι οποίες προσφέρουν μια πιο φιλική προς το περιβάλλον εναλλακτική λύση από τα συνηθισμένα υλικά σκελετών. Τα γυαλιά ηλίου με την ένδειξη Bio είναι κυρίως κατασκευασμένα από φυσικά υλικά, τα οποία έχουν μικρότερο αποτύπωμα άνθρακα από τα συμβατικά γυαλιά ηλίου και επομένως είναι πιο φιλικά προς το περιβάλλον. Τα γυαλιά ηλίου χωρίς αυτό το όνομα είναι κατασκευασμένα από ανακυκλωμένα πλαστικά, γεγονός που καθιστά δυνατή την εξοικονόμηση ανανεώσιμων και μη ανανεώσιμων πόρων.\nTJ 0018/CS 003 IR 55\nΣχόλια για το Tommy Jeans TJ 0018/CS 003 IR 55\nTo σχόλιό σου για το Tommy Jeans TJ 0018/CS 003 IR 55 βοηθάει και άλλους χρήστες


Αφιέρωμα στον εικαστικό ποιητή Δημήτρη Ζάχο στο Τελλόγλειο\nΑφιέρωμα στον εικαστικό ποιητή Δημήτρη Ζάχο (1971-2019), ενός εκ των καλλιτεχνών της έκθεσης «Έκκεντρη Τέχνη-Έκφραση Ψυχής» πραγματοποιείται στο πλαίσιο της έκθεσης «Έκκεντρη Τέχνη-Έκφραση Ψυχής».\nΈνα ποιητικό δρώμενο που, συνοδευόμενο από τους ήχους της κιθάρας μπροστά στους πίνακες του Δημήτρη Ζάχου, μας προσκαλεί σε ένα ταξίδι λόγου, μουσικής και χρωμάτων!\nΗ ποίηση του Δημήτρη Ζάχου, βαθιά υπαρξιακή, συνδυάζει ρεαλιστικές εικόνες και φαντασιακούς κόσμους σε μια υπερρεαλιστική γραφή.\nΣκηνοθετική επιμέλεια-δραματουργική σύνθεση: Λευκοθέα Πύλλη\nΑπαγγέλουν οι ηθοποιοί: Ξένια Δέλλιου, Γιάννης Λαζαρίδης, Χριστίνα Λίρα-Ασλανίδη και η ποιήτρια Σταυρούλα Γάτσου\nΚιθάρα: Χρήστος Βερνάρδος\nΒιογραφικό Δημήτρη Ζάχου\nΓεννήθηκε το 1971 στη Θεσσαλονίκη. Σπούδασε στα ΤΕΙ Τεχνολόγος Γεωπόνος, αλλά διέκοψε μετά το πρώτο έτος σπουδών του. Έπειτα, ζωγράφιζε και συμμετείχε σε διάφορες εκθέσεις που διοργάνωσε η Μονάδα Πολιτιστικής Επικοινωνίας του ΨΝΘ. Έλαβε μέρος στις εκθέσεις Τέχνη και ψυχιατρική της Lundbeck. Έργα του παρουσιάστηκαν στη διεθνή έκθεση τέχνης Στην Άλλη Όχθη, που διοργάνωσε το Υπουργείο Πολιτισμού στην Αθήνα το 2004 στο πλαίσιο της Πολιτιστικής Ολυμπιάδας, στην έκθεση Euward στο Μόναχο το 2004, όπου εξελέγη μεταξύ των 25 καλύτερων ζωγράφων στην Ευρώπη, όπως και στην έκθεση Art against stigma η οποία περιόδευσε σε πολλές ευρωπαϊκές πρωτεύουσες. Το 2007 συμμετείχε στην έκθεση Εικαστικό πανόραμα 2, που διοργάνωσε το Κρατικό Μουσείο Σύγχρονης Τέχνης.\nΤο 2019 πήρε μέρος στην έκθεση του Τελλογλείου Ιδρύματος Τεχνών Α.Π.Θ. Έκκεντρη Τέχνη-Έκφραση Ψυχής.\nΣυγχρόνως έγραφε ποιήματα. Η ζωγραφική και οι κατασκευές του περιγράφουν έναν κόσμο με πολλές ανθρώπινες μορφές και προσωπικούς συμβολισμούς που συμπλέκονται σε μια ενότητα.\nΠέθανε τον Οκτώβριο του 2019.\nΗ δράση θα πραγματοποιηθεί εντός του εκθεσιακού χώρου.\n"Ιστορίες του Ουρανού και των Ανθρώπων" σήμερα στο ΦΙΞ\nΤο ΦΙΞ in art συνεχίζει να «καπελώνει» τις Κυριακές μας…\nΜετά την πολύ μεγάλη επιτυχία για 2 σεζόν, την θερμή…\n"Ο Καραγκιόζης μαέστρος" σήμερα στη ΧΑΝΘ\nΤην κωμική περιπέτεια του Καραγκιόζη, στη μικρή Αυλαία της Χ.Α.Ν.Θ.…\n"Βαλίτσα και Παύλα Stand Up Show" του Γιάννη Σερβετά\nΟ Γιάννης Σερβετάς αδειάζει τη βαλίτσα του επί σκηνής. Από …\nΠαράσταση "Ο Καραγκιόζης μαέστρος" το Σάββατο στη ΧΑΝΘ\n"Κραυγές & Ψίθυροι" με τη Σαβίνα Γιαννάτου, στο Τελλόγλειο\nΗ Σαβίνα Γιαννάτου, ο Κώστας Βόμβολος και ο Μιχάλης Σιγανίδης…


Ανθή Σαλαγκούδη: Πέρασα vegan καραντίνα με αυτές τις συνταγές | Athens Voice\nΗ Ανθή Σαλαγκούδη γράφει ποιες vegan συνταγές αγάπησε στην καραντίνα και θα συνεχίσει να μαγειρεύει και τώρα\nΗ φράση «έμεινα σπίτι και μαγείρεψα» από μόνη της θα ήταν είδηση. Για όσους με γνωρίζουν καλά, τουλάχιστον. Γιατί μέχρι και πριν την καραντίνα η κουζίνα μου με έβλεπε αποκλειστικά τα πρωινά για να κάνω τον καφέ μου και, άντε βαριά βαριά, για να μαγειρέψω καμιά γρήγορη μακαρονάδα. Από μαγειρική οι γνώσεις μου –εκτός από την παρακολούθηση των μαθηματων Masterclass του Massimo Bottura– περιορίζονται σε πέντε καλά παραδοσιακά φαγητά που μου έμαθε η γιαγιάκα μου και η μαμά μου (κυρίως η πρώτη). Αλλά έπρεπε συνήθως να συντρέχει κάποιο πολύ σημαντικό γεγονός για να μπω στην κουζίνα και να ξεδιπλώσω το μαγειρικό μου ταλέντο. Στην πρωτόγνωρη φάση όμως του κορωνοϊού και του αναγκαστικού εγκλεισμού στο σπίτι ο χώρος της κουζίνας εγινε το αγαπημένο μου μέρος και όχι μόνο εξέλιξα τα φαγητά που ήδη ήξερα να φτιάχνω αλλά έμαθα να κάνω πολλά περισσότερα, πιο υγιεινά και με πλήρη επίγνωση των συστατικών που χρησιμοποιώ και τελικά καταλήγουν στον οργανισμό μου.\nΑν λοιπόν κι εσύ ανήκεις σε αυτούς που θέλουν να προσέχουν το καύσιμο που δίνεις στο σώμα σου και στον οργανισμό σου για να λειτουργήσει, τότε σου έχω μαζεμένες εδώ μερικές συνταγές για να σε βοηθήσουν. Άλλες θα τις βρεις πιο εύκολες κι άλλες είναι λίγο πιο μπελαλίδικες (που έλεγε και η γιαγιά μου).\nΧτες που έψαχνα πάλι να διαβάσω τα νεότερα για το conflict της επικαιρότητας, αν είναι τελικά υποχρεωτικό ή όχι να φοράμε μάσκα σε συγκεκριμένα μέρη, έπεσα κατά λάθος σε ένα άρθρο που μιλούσε για τις 10 πιο δημοφιλείς συνταγές που έψαξαν οι Έλληνες στην καραντίνα. Και οφείλω να ομολογήσω πως σε ό,τι αφορά το νούμερο ένα στη μηχανή αναζήτησης, δεν μπόρεσα να ξεφύγω από το trend της εποχής. Το δικό μου banana bread πάντως ήταν vegan και πάρα πολύ υγιεινό. Καθόλου βούτυρο και αυγά, καθόλου ζάχαρη και μόνο φυτικής προέλευσης υλικά. Και αρκετά απλό!\nΣυνταγή για banana bread:\n1 κούπα αλεύρι βρώμης (μπορείτε απλά να αλέσετε τη βρώμη στο μπλέντερ και θα γίνει αλεύρι)\n1 κούπα αλεσμένα αμύγδαλα\n1 κ.σ. σπόρους chia (αν τους αφήσετε λίγη ωρα σε νερό βγάζουν μια κολλώδη ουσία που χρησιμοποιείται και ως πηκτικό υγρό αντί για αυγό)\n1/6 της κούπας φυτικό λάδι (εγώ βάζω λάδι καρύδας)\n1/3 της κούπας σιρόπι σφενδάμου ή αγαύης\nΕλάχιστη baking soda στην άκρη του κουταλιού\nΚαι σταγόνες σοκολάτας (προαιρετικά)\nΣε ένα μπολ αναμιγνύετε τα στερεά υλικά, το αλεύρι βρώμης, τα αμύγδαλα (αφού τα έχετε τρίψει στο μπλέντερ), την κανέλα, το baking powder και τη μαγειρική σόδα.\nΣε ένα άλλο μπολ λιώνετε τις μπανάνες, προσθέτετε το λάδι καρύδας, το σιρόπι σφενδάμου, το εκχύλισμα της βανίλιας και τους σπόρους chia αφού τους έχετε μουλιάσει πρώτα σε λίγες κουταλιές νερό.\nΠροσθέστε το περιεχόμενο στο μπολ με τα στερεά υλικά και ανακατεύετε καλα όλα τα στοιχεία. Στο τέλος προσθέστε και τις σταγόνες σοκολάτας.\nΑδειάζετε το μίγμα σε μια μικρή φόρμα αφού έχετε βάλει πρώτα αντικολλητικό χαρτί.\nΠασπαλίζετε με κομματάκια σοκολάτας και ψήνετε σε προθερμασμένο φούρνο στους 180 βαθμούς Κελσίου για 45-50 λεπτά ή μέχρις ότου το μαχαίρι βγαίνει καθαρό από το μείγμα σας.\nΨωμί από αλεύρι βρώμης και από χαρουπάλευρο\nTα δύο διαφορετικά ψωμιά μου\nΜην τρομάξεις. Οι δύο συνταγές που θα σου προτείνω είναι πανεύκολες, γίνονται μέσα σε λίγα λεπτά, χωρίς ζύμωμα και χωρίς να περιμένεις με τις ώρες να ξεκουραστεί η ζύμη. Αφού λοιπόν έμαθα το αλεύρι βρώμης, έψαξα να βρω μια συνταγή για να το χρησιμοποιήσω σε ψωμί. Μελέτησα με πολύ μεγάλη προσοχή όλες σχεδόν τις επιλογές που μου έβγαλε η μηχανή αναζήτησης στο διαδίκτυο και κατέληξα στη συγκεκριμένη του Άκη Πετρετζίκη, η οποία δεν περιλαμβάνει μαγιά και δεν χρειάζεται να βάλεις καν χεράκι, δηλαδή να την ζυμώσεις.\nΤο δεύτερο ψωμί που έφτιαξα ήταν από χαρουπάλευρο και νιώθω αρκετά περήφανη για το αποτέλεσμα, γιατί ήταν πραγματικά από τα πιο νόστιμα πράγματα που μαγείρεψα κατά τη διάρκεια της καραντίνας και η συνταγή ήταν δική μου. Επίσης δε χρειάζεται ζύμωμα και δεν περιέχει μαγιά.\n1 κούπα αλεύρι ολικής άλεσης για ψωμί\nΜισή κούπα αλεύρι ολικής άλεσης που φουσκώνει μόνο του\n1 κούπα γάλα φυτικό (κατά προτίμηση αμυγδάλου)\n1 κ.σ. baking soda\nΤα γεμιστά με κινόα\nΤα γνωστά σε όλους γεμιστά, λοιπόν, αφού τα έκανα πρώτα με τον παραδοσιακό τρόπο, αποφάσισα σε ένα δεύτερο ταψάκι να δοκιμάσω και μια εναλλακτική εκδόχη τους με κινόα – παρεμπιπτόντως η κινόα έχει γίνει ένα από τα αγαπημένα μου υλικά. Διάβασα πάλι συνταγές και διαμόρφωσα τελικά τη δική μου, η οποία όλως παραδόξως πέτυχε.\nΗ διαδικασία που θα ακολουθήσετε αρχικά με τα λαχανικά είναι ίδια με την παραδοσιακή. Την κινόα τη βράζετε λίγο λιγότερο από τον χρόνο που αναγράφεται στη συσκευασία. Και μετά, αφού τη σουρώσετε, μπορείτε να τη βάλετε σε ένα τηγάνι όπου έχετε τσιγαρίσει ένα κρεμμύδι και λίγη κόκκινη πιπεριά. Στο τέλος, πριν γεμίσετε τα λαχανικά σας με το μείγμα, μπορείτε να προσθέσετε αβοκάντο. Και φυσικά εκτός από αλατοπίπερο, θα βάλετε και τα μυρωδικά που θέλετε. Εγώ χρησιμοποίησα γλυκιά πάπρικα, τζίντζερ, και μαϊντανό. Αν έχετε σκοπό να χρησιμοποιήσετε μελιτζάνες, καλό είναι να τις κόψετε στη μέση ανοιχτές και να βάλετε από πάνω την κινόα γιατί χρειάζονται περισσότερο χρόνο να ψηθούν. Όταν αυτές είναι έτοιμες, τότε έχει γίνει και το φαγητό σας.\nΠαρακάτω σου έχω και μια συνταγή από την οποία πήρα κάποια στοιχεία, αλλά για τα δικά μου γεμιστά με κινόα αυτοσχεδίασα στο μεγαλύτερο κομμάτι. Οπότε για να είσαι σίγουρος ρίξε μια ματιά κι εδώ.\nLast but not least στη δική μου κατηγορία των παραδοσιακών σπιτικών φαγητών έβαλα το αγαπημένο μου παστίτσιο, που είχα να φάω από την τελευταία φορά που πήγα στο πατρικό μου στη Θεσσαλονίκη.\nΕδώ η παραλλαγή έχει να κάνει με τον κιμά και τη μπεσαμέλ. Αντί λοιπόν για ζωικό κιμά που έχουμε συνηθίσει να τρώμε στο παστίτσιο, εγω χρησιμοποίησα ένα vegan burger φυτικής προέλευσης μπιφτέκι –παρά πολύ νόστιμο– το οποιο μπορείτε να θρυμματίσετε και να αντικαταστήσετε τον κιμά. Η διαδικασία μαγειρέματος είναι ακριβώς ίδια, απλά θέλει λίγη προσοχή στα καρυκεύματα γιατί το vegan burger έχει συνήθως ήδη έντονη γεύση. Οπότε προσέξτε λίγο τις ποσότητες στο αλατοπίπερο και τα μπαχαρικά σας.\nΓια τη vegan μπεσαμέλ για 500 gr μακαρόνια θα χρειαστείτε:\n1 λίτρο φυτικό γάλα χωρίς ζάχαρη ή πρόσθετο άρωμα (κατα προτίμηση αμυγδάλου)\n3 κ.σ. τριμμένο φυτικό τυρί (προαιρετικά)\nΤα pancakes μου με τρία μόνο συστατικά\nΓια το τέλος κάτι γλυκό. Ακόμη μια συνταγή που συμπεριλαμβάνεται στις πιο δημοφιλείς αναζητήσεις στο Google, τα γνωστά σε όλους pancakes. Πάντοτε ήθελα να βρω μια καλή συνταγή για να τα φτιάχνω μόνη μου στο σπίτι αλλά αυτές που είχαν πέσει στα χέρια μου μέχρι τώρα περιείχαν πολλά υλικά και μου φαινόταν αρκετά «παρακινδυνευμένη» η εκτέλεσή τους. Η δική μου όμως εκδοχή έχει μόνο τρία και είναι αρκετά απλή.\nΜισή κούπα βρώμης\nΑνακατεύετε όλα τα υλικά μαζί αφού έχετε λιώσει την μπανάνα και στο τέλος βάζετε λίγο λάδι καρύδας στο τηγάνι πριν τις ψήσετε.


J2US: Με κρίση πανικού η Χριστίνα Παππά J2US: Με κρίση πανικού η Χριστίνα Παππά – Site Mou\nΑρχική Life style J2US: Με κρίση πανικού η Χριστίνα Παππά\nTo J2US επέστρεψε μετά από περίπου ένα μήνα απουσίας με τον Νίκο Κοκλώνη στο τιμόνι της παρουσίασης και ξεκίνησε μάλλον επεισοδιακά.\nΣυγκεκριμένα, η Χριστίνα Παππά, που είναι ντουέτο με τον Κωνσταντίνο Φραντζή, τραγούδησε στο J2US το «είσαι παιδί μου πειρασμός», αλλά όταν ήρθε η ώρα να ακούσει τα σχόλια των κριτών, αποκάλυψε ότι δεν αισθανόταν καθόλου καλά και ότι είχε περάσει λίγο πριν μια κρίση πανικού.\n«Να σας πω κάτι, με έπιασε μια κρίση πανικού και με το ζόρι τώρα αναπνέω. Δεν νιώθω και πολύ καλά σήμερα. Με έχει πιάσει μια δυο μέρες τώρα και με το ζόρι αναπνέω. Θα βάλω τα κλάματα από το άγχος… Φοβάμαι μη λιποθυμήσω και κρατιέμαι με το ζόρι», είπε χαρακτηριστικά η Χριστίνα Παππά.\nΑυτό φυσικά άγχωσε τον παρουσιαστή αλλά και τους κριτές οι οποίοι προσπαθούσαν να την ηρεμήσουν.\n« Πρόστιμο 150 ευρώ σε όσους δεν φορούν μάσκα\nΜετά το μένουμε σπίτι έρχεται το μένουμε ασφαλείς με τη Βίκυ Σταυροπούλου »


Η Γυαλινη Σημαδουρα - Ελληνικη λογοτεχνια (BKS.0347642)\nΑρχική > Βιβλία > Πεζογραφία > Η ΓΥΑΛΙΝΗ ΣΗΜΑΔΟΥΡΑ\nΗ ΓΥΑΛΙΝΗ ΣΗΜΑΔΟΥΡΑ\nΜΑΡΤΙΝΟΥ ΣΟΦΙΑ στην κατηγορία ΕΛΛΗΝΙΚΗ ΛΟΓΟΤΕΧΝΙΑ\nΣυγγραφέας: ΜΑΡΤΙΝΟΥ ΣΟΦΙΑ\nΈνας τόπος, ένας φυσικός τόπος, δεν ταυτίζεται με το τοπίο. Το τοπίο είναι μια μερικότητα του τόπου, μια επιφάνεια καρτ-ποστάλ. Το κοιτάς «απέξω», το κρίνεις και το αξιολογείς με κριτήρια «αντικειμενικά» (αισθητικά, οικονομικά, ιστορικά κ.ά.). Όταν -και εφόσον-πάνω σ' αυτήν την αντι/κείμενη επιφάνεια, πάνω σ' αυτήν την οθόνη, εγγραφούν ή αναζωπυρωθούν βιώματα, μνήμες, προβολές, τότε και μόνον τότε το τοπίο (ή το «περιβάλλον») μετουσιώνεται σε τόπο.\nΟι τόποι είναι ζωντανές οντότητες, που κατοικούν πνεύματα, μικροί θεοί (δαίμονες αρχαιοελληνικά). Τα πνεύματα, λοιπόν, των Τόπων αρθρώνουν και νοηματοδοτούν το χώρο μέσ από γλώσσες άλλης τάξεως, φτιαγμένες από χρώματα, μυρωδιές, χειρονομίες, ψιθύρους «ιδανικών φωνών», γλώσσες που μοιάζουν να λειτουργούν σαν επουλωτικοί μηχανισμοί τραυμάτων ακόμα ανοιχτών.\nΤα τοπία και οι χώροι που έχουν έτσι μεταμορφωθεί (ή σωστότερα: μετουσιωθεί) σε Τόπους, μην υπακούοντας πια σε καρτεσιανούς νόμους, δε μετριούνται σε τετραγωνικά και κυβικά, ούτε αποτυπώνονται σε, συμβατικά τουλάχιστον, αρχιτεκτονικά σχέδια.\nΗ αφήγηση εντός των σελίδων του βιβλίου, σαν είδος σημειώσεων ημερολογίου, τυχαίνει να έχει ως αφορμή, ως «μεταβατικό αντικείμενο σήμανσης», μια απολύτως πραγματική σημαδούρα. Για μια ακόμα φορά οι ίδιες οι λέξεις σαν οι κατ εξοχήν «δαίμονες» των τόπων και όχι μόνο, παίζουν το δικό τους αμφίσημο παιχνίδι.\nΗ ΓΥΑΛΙΝΗ ΣΗΜΑΔΟΥΡΑ (BKS.0347642)\nΗ ΓΥΑΛΙΝΗ ΣΗΜΑΔΟΥΡΑ BKS.0347642 BKS.0347642 ΜΑΡΤΙΝΟΥ ΣΟΦΙΑ ΜΑΡΤΙΝΟΥ ΣΟΦΙΑ ΕΛΛΗΝΙΚΗ ΛΟΓΟΤΕΧΝΙΑ Κατηγορία: ΕΛΛΗΝΙΚΗ ΛΟΓΟΤΕΧΝΙΑ •ΜΑΡΤΙΝΟΥ ΣΟΦΙΑ στην κατηγορία ΕΛΛΗΝΙΚΗ ΛΟΓΟΤΕΧΝΙΑ ISBN: 978-960-426-928-0 Συγγραφέας: ΜΑΡΤΙΝΟΥ ΣΟΦΙΑ Εκδοτικός οίκος: ΙΩΛΚΟΣ Σελίδες: 96 Διαστάσεις: 17Χ24 Ημερομηνία Έκδοσης: Δεκέμβριος 2017 Ένας τόπος, ένας φυσικός τόπος, δεν ταυτίζεται με το τοπίο. Το τοπίο είναι μια μερικότητα του τόπου, μια επιφάνεια καρτ-ποστάλ. Το κοιτάς «απέξω», το κρίνεις και το αξιολογείς με κριτήρια «αντικειμενικά» (αισθητικά, οικονομικά, ιστορικά κ.ά.). Όταν -και εφόσον-πάνω σ' αυτήν την αντι/κείμενη επιφάνεια, πάνω σ' αυτήν την οθόνη, εγγραφούν ή αναζωπυρωθούν βιώματα, μνήμες, προβολές, τότε και μόνον τότε το τοπίο (ή το «περιβάλλον») μετουσιώνεται σε τόπο. Οι τόποι είναι ζωντανές οντότητες, που κατοικούν πνεύματα, μικροί θεοί (δαίμονες αρχαιοελληνικά). Τα πνεύματα, λοιπόν, των Τόπων αρθρώνουν και νοηματοδοτούν το χώρο μέσ από γλώσσες άλλης τάξεως, φτιαγμένες από χρώματα, μυρωδιές, χειρονομίες, ψιθύρους «ιδανικών φωνών», γλώσσες που μοιάζουν να λειτουργούν σαν επουλωτικοί μηχανισμοί τραυμάτων ακόμα ανοιχτών. Τα τοπία και οι χώροι που έχουν έτσι μεταμορφωθεί (ή σωστότερα: μετουσιωθεί) σε Τόπους, μην υπακούοντας πια σε καρτεσιανούς νόμους, δε μετριούνται σε τετραγωνικά και κυβικά, ούτε αποτυπώνονται σε, συμβατικά τουλάχιστον, αρχιτεκτονικά σχέδια. Η αφήγηση εντός των σελίδων του βιβλίου, σαν είδος σημειώσεων ημερολογίου, τυχαίνει να έχει ως αφορμή, ως «μεταβατικό αντικείμενο σήμανσης», μια απολύτως πραγματική σημαδούρα. Για μια ακόμα φορά οι ίδιες οι λέξεις σαν οι κατ εξοχήν «δαίμονες» των τόπων και όχι μόνο, παίζουν το δικό τους αμφίσημο παιχνίδι. Η ΓΥΑΛΙΝΗ ΣΗΜΑΔΟΥΡΑ


Τα πρώτα Χριστούγεννα του μωρού μου | paidorama.com\nΤα πρώτα Χριστούγεννα του μωρού μου\nΜία από τις πιο όμορφες αναμνήσεις που θα ζήσετε ως νέες μητέρες, είναι τα πρώτα Χριστούγεννα μαζί με το μωρό σας. Νέες εικόνες και μυρωδιές στο σπίτι μέσα σε μια ζεστή και γιορτινή ατμόσφαιρα. Ένα μαγικό σκηνικό και το καλύτερο δώρο που θα μπορούσατε να ζητήσετε από τον… Άγιο Βασίλη. Τα Χριστούγεννα με το νέο σας μωράκι είναι μια καλή ευκαιρία να γίνετε δημιουργικές και , αν προσέξετε κάποιες μικρές λεπτομέρειες , είναι σίγουρο ότι θα σας μείνουν αξέχαστα!\n1. Δημιουργήστε νέες γιορτινές παραδόσεις\nΟι αναμνήσεις από τα δικά μας παιδικά χρόνια μας ακολουθούν και ως ενήλικες. Τα όμορφα στολίδια, οι μυρωδιές από τα γιορτινά εδέσματα και οι ήχοι από τα χριστουγεννιάτικα τραγούδια. Ο ερχομός του νέου μέλους της οικογένειας σηματοδοτεί την έναρξη μιας νέας περιόδου, κατά την οποία όλα τα παραπάνω θα αρχίσουν να ταυτίζονται με νέες εικόνες πλέον. Φτιάξτε κουλουράκια, τραγουδήστε και στολίστε το πρώτο χριστουγεννιάτικο σας δέντρο μαζί με το μωρό σας. Εκείνο δεν είναι σε θέση να κατανοήσει ακόμη αυτές τις αξίες, αλλά εσείς θα ζήσετε μια μοναδική εμπειρία ζωής!\n2. Αποτυπώστε τις στιγμές σε φωτογραφίες και video\nΚάθε στιγμή με το μωρό σας είναι ξεχωριστή. Οι πρώτες του στιγμές κατά τη διάρκεια των εορτών μπορούν να αποτυπωθούν σε φωτογραφίες και video, για να σας μείνουν αξέχαστες. Μην επικεντρωθείτε όμως μόνο σε συγκεκριμένες στιγμές. Δημιουργήστε το δικό σας άλμπουμ φωτογραφιών, καθώς και ένα video με διάφορες στιγμές της κάθε ημέρας του μωρού. Να είστε σε ετοιμότητα εκείνη την περίοδο και σίγουρα το αποτέλεσμα θα σας ανταμείψει!\n3. Χαρίστε του τα πρώτα του δώρα\nΗ περίοδος των Χριστουγέννων μας εμπνέει για να χαρίσουμε στο μωρό τα πρώτα του δώρα. Κάντε μια έρευνα αγοράς και επιλέξτε εκείνα τα είδη που του ταιριάζουν, είτε είναι παιχνίδια, είτε είναι ρουχισμός, είτε είναι μικρά και μεγαλύτερα διακοσμητικά για το παιδικό δωμάτιο. Διαλέξτε το χρώμα και το σχέδιο που επιθυμείτε και διασκεδάστε με τον μικρό σας πρίγκιπα ή τη μικρή σας πριγκίπισσα. Μπορείτε να αναγράψετε την ημερομηνία αγοράς σε όσα αντικείμενα είναι εφικτό, ώστε να μην ξεχάσετε ποτέ την αγορά των πρώτων του χριστουγεννιάτικων δώρων.\n4. Δώστε προσοχή στις επισκέψεις φίλων και γνωστών\nΣε όλη τη διάρκεια των εορτών, ο κοινωνικός σας περίγυρος πιθανόν να θελήσει να γνωρίσει από κοντά το νέο μέλος της οικογένειας. Θα πρέπει να είστε προσεκτική στην επιλογή των ατόμων, οι οποίοι θα βρεθούν κοντά στο μωρό, καθώς είναι πολύ νωρίς για τέτοιου είδους συναντήσεις και για εκείνο, αλλά και για εσάς. Η επαφή με κόσμο, ο θόρυβος, τα εναλλασσόμενα πρόσωπα και οι άγνωστες αγκαλιές μπορεί να προκαλέσουν ανησυχία και δυσαρέσκεια στο μωρό. Φροντίστε επίσης, να μην έρθει σε επαφή με άτομα του κύκλου σας, τα οποία ταλαιπωρούνται από κάποια ίωση, έστω κι αν πλέον αναρρώνουν.\n5. Ακολουθήστε τους ρυθμούς του μωρού\nΚαθώς είστε συνεχώς μαζί του και μαθαίνετε σταδιακά τους ρυθμούς του και τις ανάγκες του, προσπαθήσετε να τηρείτε τα προγράμματά του. Εκείνο θα σας δείξει απλόχερα τα δείγματα, εσείς δεν έχετε παρά να τα ακολουθήσετε. Παρατηρήστε το πότε και το πόσο συχνά κουράζεται ή πεινάει, ακόμη και το κλάμα του, ώστε να είστε έτοιμες να αντιμετωπίσετε άμεσα οποιαδήποτε κατάσταση τυχόν προκύψει και ρυθμίστε τις υποχρεώσεις σας βάση των αναγκών του. Μπορεί να χρειαστεί να αναβάλλετε κάποια κοινωνική γιορτινή εκδήλωση, αν χρειαστεί, προκειμένου να μείνετε μαζί του. Να είστε προετοιμασμένη να αλλάξετε το εορταστικό σας πρόγραμμα και τα σχέδιά σας, σύμφωνα με τους ρυθμούς που θα κρατήσει εκείνο.\n6. Προτεραιότητά σας πάντα η ασφάλειά του\nΕίναι πολύ νωρίς για να γνωρίζουμε πότε το μωρό μας νιώθει ασφάλεια, καθώς επίσης και τί ακριβώς πρέπει να προσέχουμε, οπότε θα πρέπει να είστε δύο φορές πιο προσεκτικές για πιθανές εστίες κινδύνου.\n- Αποφύγετε τα χριστουγεννιάτικα στολίδια στο παιδικό δωμάτιο. Το μωρό δεν αντιλαμβάνεται την εορταστική ατμόσφαιρα και, κατά συνέπεια, δεν υπάρχει λόγος να φορτώνουμε το υπνοδωμάτιο με περιττές λεπτομέρειες.\n- Μην αφήνετε πολλά κεριά αναμμένα στον χώρο, καθώς αναδύουν μυρωδιές και καπνό, κάτι που μπορεί να είναι έως και επικίνδυνο για το μωρό.\n- Προσέξτε τα λαμπάκια του δέντρου και τον γενικότερο στολισμό, ο οποίος απαιτεί χρήση πρίζας. Να ελέγχετε συχνά τη σωστή λειτουργία και να σβήνετε τα λαμπάκια κάθε βράδυ.\n- Ακολουθείστε τις συμβουλές του ιατρού σας σχετικά με την διατροφή του παιδιού και μην προσπαθήσετε να του προσφέρετε γεύσεις από το γιορτινό τραπέζι, έστω και πολτοποιημένες.\nΤα πρώτα Χριστούγεννα με το μωρό σας είναι μια εμπειρία, την οποία θα βιώσετε μόνο μία φορά. Γι αυτό τον λόγο, φροντίστε να προετοιμάσετε τις κατάλληλες συνθήκες στο σπίτι και ένα ασφαλές και ευχάριστο περιβάλλον, ώστε να μπορέσετε να απολαύσετε τα Χριστούγεννα τόσο εσείς ως γονείς, όσο και το νέο μέλος της οικογένειας, με τον δικό του τρόπο.\nΕννέα τρόποι για να σταματήσει το μωρό μας το κλάμα\nΟ παιδίατρος Στέλιος Παπαβέντσης μας εξηγεί γιατί "έγινε" παιδίατρος\nΔωρεάν νεογνικός έλεγχος για την Κυστική Ίνωση\nΔείτε το πιο πρόωρο μωρό που γεννήθηκε στην 22η εβδομάδα\nΒρεφικό φαρμακείο στο σπίτι: τι πρέπει να περιέχει\nΜωρό 20 μηνών πέθανε από τον ιό Γρίπης τύπου Α


Διαδηλώσεις- Βία - Στη Δημοκρατία καμία μορφή βίας δεν είναι ανεκτή από καμία κοινωνική ή και ηλικιακή ομάδα.\nΣτη Δημοκρατία καμία μορφή βίας δεν είναι ανεκτή από καμία κοινωνική ή και ηλικιακή ομάδα.\nΑΝΑΚΟΙΝΩΣΗ της Ανανεωτικής Πτέρυγας του ΣΥΝ Ηρακλείου\nΜέσα σε ένα κλίμα γενικής αγανάκτησης για την απαξίωση της ανθρώπινης ζωής και της ανθρώπινης αξιοπρέπειας (με αφορμή τον φόνο ενός εφήβου από αστυνομικό όργανο και την έκρηξη εκτεταμένης βίας που συνόδευσε κατά κανόνα τις εκδηλώσεις διαμαρτυρίας των νέων), εμείς μέλη και φίλοι της Ανανεωτικής Πτέρυγας του Συνασπισμού αισθανόμαστε υποχρεωμένοι να καταθέσουμε, τα παρακάτω τα οποία συζητήσαμε και αποφασίσαμε ομόφωνα:\nΟ φόνος του Αλέξη Γρηγορόπουλου έφερε στο προσκήνιο το θέμα της βίας και της κακομεταχείρισης πολιτών από κρατικούς αξιωματούχους και το παγιωμένο καθεστώς ανοχής και ουσιαστικής ατιμωρησίας. Τα τελευταία 4 χρόνια είχαμε 9 καταδίκες της Ελλάδας από το Ευρωπαϊκό Δικαστήριο των Δικαιωμάτων του Ανθρώπου και την Επιτροπή του ΟΗΕ για τα Δικαιώματα του Ανθρώπου, για κακομεταχείριση και παράνομη χρήση όπλων. Πέραν από τις δηλώσεις λύπης των δύο κυβερνητικών κομμάτων, είναι προφανής η απουσία συγκεκριμένων μέτρων από τις κυβερνήσεις που θα εγγυώνται τα Συνταγματικά δικαιώματα των πολιτών, την ανθρώπινη αξιοπρέπεια και την διασφάλιση της απονομής δικαιοσύνης.\nΗ διαχρονική υστέρηση αρκετών κοινωνικών και οικονομικών δικαιωμάτων, όπως το δικαίωμα στην εργασία, την ελλειμματική εκπαίδευση, την υγεία και γενικά σε ένα ικανοποιητικό βιοτικό επίπεδο μεγάλου μέρους του πληθυσμού, σε συνδυασμό με το προβαλλόμενο από τα ΜΜΕ καταναλωτικό πρότυπο, την προκλητική διαβίωση μερίδας πολιτών πέραν από τα εύλογα αναμενόμενα εισοδήματα τους, τα μη τιμωρούμενα πολιτικά σκάνδαλα και τέλος το απ’ όλους τους πολιτικούς χώρους καταγγελλόμενο αλλά πάντα συνεχιζόμενο καθεστώς της διαπλοκής και της διαφθοράς, είναι το σύνθετο υπόβαθρο της νεανικής έκρηξης που με αφορμή τον φόνο επακολούθησε.\nΤα παραπάνω δεν μπορούν να δικαιολογήσουν την εκτεταμένη έκρηξη βίας με πράξεις βανδαλισμού και καταστροφής περιουσιών αναίτιων ιδιωτών. Στη Δημοκρατία καμία μορφή βίας δεν είναι ανεκτή από καμία κοινωνική ή και ηλικιακή ομάδα. Χωρίς σεβασμό στα ανθρώπινα δικαιώματα δεν υπάρχει ούτε Δημοκρατία ούτε Ελευθερία. Ανεύθυνες ενέργειες όχι μόνον δεν συμβάλουν στην αντιμετώπιση των προβλημάτων της κοινωνίας αλλά αποπροσανατολίζουν και συσπειρώνουν τους ψηφοφόρους του δικομματισμού. Από την άλλη μεριά είναι χρέος της πολιτείας να προστατεύει την δημόσια και ιδιωτική περιουσία και δεν πρέπει να αφήνει περιθώρια υποκατάστασης της από άτομα και ομάδες που επιδιώκουν να πάρουν το νόμο στα χέρια τους.\nΤο πρόβλημα είναι βαθύτατα κοινωνικό. Ιστορικά, σε τέτοια προβλήματα, απάντηση και λύσεις πρότεινε πάντα η Αριστερά. Σε μία κοινωνική συγκυρία όπου η εμπιστοσύνη του κόσμου στην Αριστερά φαίνεται να ανανεώνεται, η στάση της Αριστεράς πρέπει να είναι ξεκάθαρη, τολμηρή, και να ανταποκρίνεται στις προσδοκίες της κοινωνίας. Μία στάση ενάντια στη διαπλοκή, τη διαφθορά, ενάντια κάθε μορφή βίας, μια στάση χωρίς αντιφάσεις, που θα σταθεί στο ύψος των περιστάσεων και θα ανοίξει και πάλι τις προοπτικές για μια ανθρώπινη κοινωνία δικαίου και αξιοπρέπειας.\nΤώρα είναι ώρα της ευθύνης. Όλοι οφείλομε να τοποθετηθούμε ανοικτά και ξεκάθαρα.\nΑνανεωτική Πτέρυγα του ΣΥΝ Ηρακλείου


toksipnitiri: Μητροπολιτης Ιερεμίας:Οι Έλληνες κατάγονται από την εβραική μυθολογία!!Αυτός είναι ο "πατριώτης" Σεβασμιότατος Μητροπολίτης Γόρτυνος Ιερεμίας που επιτέθηκε στον άθεο που όλα τα χριστιανικά μπλοκ το παρουσίασαν σαν ήρωα!!!\nΜητροπολιτης Ιερεμίας:Οι Έλληνες κατάγονται από την εβραική μυθολογία!!Αυτός είναι ο "πατριώτης" Σεβασμιότατος Μητροπολίτης Γόρτυνος Ιερεμίας που επιτέθηκε στον άθεο που όλα τα χριστιανικά μπλοκ το παρουσίασαν σαν ήρωα!!!\nΔημητσάνα-Μεγαλόπολη,Κυριακή 10 Ιανουρίου 2010 Άρ.Πρωτ.1252\nΚυριακάτικο εγκύκλιο κήρυγμα Μητροπολίτου.\nστις 12/29/2010 11:15:00 μ.μ.\nΑνώνυμος 30 Δεκεμβρίου 2010 - 12:44 π.μ.\nΑνώνυμος 30 Δεκεμβρίου 2010 - 11:45 π.μ.\nKAKOΣ ΨΟΦΟΣ ΣΤΑ ΤΡΑΓΙΑ\nΑνώνυμος 30 Δεκεμβρίου 2010 - 6:35 μ.μ.\nΑυτοι μπορει να καταγονται κι απο τον Αυναν εγω ομως ειμαι ΕΛΛΗΝΑΣ στην καταγωγη και στην πιστη\nΈτσι συνΈλληνα ΔΗΜΗΤΡΗ\nΛευτέρης-Ίκαρος Παλιγγίνης 17 Ιουνίου 2011 - 4:47 μ.μ.\nΓια να λύσουμε αυτό το θέμα πάμε πολύ πίσω, στο τί είναι οι "12 Φυλές του Ισραήλ" και απο πού πήραν οι εβραίοι τα κείμενα και τους όρους αυτούς. Απο πανάρχαια κείμενα παλαιότερα απο την φυλή τους.\nΠολύ απλά, οι "12 Φυλές του Ισραήλ" δεν είναι φυλές των Ισραηλινών αλλά της Ανθρωπότητας. Διότι "Εις Ρα Ελ" σημαίνει "Ένας Θεός-Βασιλεύς Ήλιος/Φως" και είναι ελληνικά. Οι χριστιανοί όπως πάντα τα λένε κάπως ανάποδα. Τα κείμενα που έχουν αντιγραφεί πολλές φορές και με την διανοητική τους ανεπάρκεια και τις φοβίες τους οι "κληρονόμοι" τα έχουν καταντήσει βαρέως αλλοιωμένα -και με τις ... θεολογικές τους ερμηνείες και επεξηγήσεις λέει ουσιαστικά καθένας προσωπικές απόψεις και τη γνώμη του, άλλο αν όλα αυτά τα πλασάρει για "λόγο του Θεού" στους πιστούς-, κανονικά μιλάνε για την Ανθρωπότητα. Όχι για εβραίους. Και δη για φωτισμένη Ανθρωπότητα. Αναφέρονται σε Ανθρώπους και Έλληνες.


Άρης: Στις 25 Μαΐου οι εκλογές - Onsports.gr\nOnsports Team\t28 Απριλίου 2013, 00:22\nΆρης: Στις 25 Μαΐου οι εκλογές\nΕν μέσω έντασης και πολλών διαβουλεύσεων, η Γενική Συνέλευση του Άρη αποφάσισε πως οι εκλογές της ΠΑΕ θα γίνουν στις 25 Μαΐου – Η τοποθέτηση του Λάμπρου Σκόρδα.\nΧρειάστηκε μια πολύωρη διαδικασίας το «Βελλίδειο» και αρκετή ένταση μέχρι να παρθεί απόφαση για το τι θα γίνει τελικά στον Άρη. Όπως αποφασίστηκε, οι υποψηφιότητες για την ΠΑΕ θα κατατεθούν στις 18 Μαΐου και στις 25 του ίδιου μήνα θα γίνουν οι εκλογές. Στις 11 Μαΐου θα γίνει η ίδια διαδικασία για την Κοινωνία Μελών Άρη.\nΜεταξύ άλλων, στη διάρκεια της Γενικής Συνέλευσης τοποθετήθηκε κι ο νυν πρόεδρος της ΠΑΕ, Λάμπρος Σκόρδας, ο οποίος είπε:\n«Κατάθεση υποψηφιοτήτων μέχρι την Μεγάλη Πέμπτη και εκλογές την Τρίτη 7 Μαΐου. Οι υποψήφιοι να κάνουν γνωστές τις θέσεις τους και ο κόσμος να αποφασίσει. Εμείς έχουμε σχέδιο: είσοδος στο άρθρο 99 με άλλο σχέδιο και συμφωνία με τους παίκτες που έχουν λαμβάνειν, να κρατήσουμε τον κορμό που υπάρχει και να ενισχύσουμε την ομάδα.\nΠρέπει να γίνουν άμεσα εκλογές στην Λέσχη. Γιατί όχι και ταυτόχρονα με αυτές της ΠΑΕ. Πρέπει να ψάξουμε να βρούμε αυτά που θα κάνουν το σχέδιό μας πετυχημένο. Να ψάξουμε ακόμα και επενδυτή. Τότε θα πρέπει να πουλήσουμε και τις μετοχές.\nΔεν μπορούμε να είμαστε με άλλο πρόεδρο κάθε εβδομάδα. Μου είπε παίκτης ότι δεν μπορούμε να βλέπουμε ανθρώπους να κλαίνε, να χαιρετούν και από την άλλη να μπαίνει άλλος πρόεδρος και να μας λέει “καλησπέρα”. Δεν γίνεται να διοικείται ο τεράστιος Άρης από αδύναμες διοικήσεις, αλλά από ανθρώπους που μπορούν να αναλάβουν το βάρος. Ας κατεβούν προτάσεις υποψηφίων ή να γίνει ψηφοφορία την επόμενη εβδομάδα και να σας αναλύσουμε εμείς τι μπορούμε να κάνουμε.\nΑν υπάρχουν κάποιοι που ενδιαφέρονται, δεν μπορούν να λένε ότι περιμένουν το πόρισμα, για το οποίο η ΠΑΕ είχε κλείσει την πόρτα για να μην βγαίνει τίποτα.\nΗ ομάδα είναι σε βαθιά κρίση. Έχουμε την ευθύνη των αποφάσεων. Προτείνω να ψηφίσει σήμερα το Σώμα να δοθεί παράταση μέχρι τη Μεγάλη Πέμπτη για να κατατεθούν ψηφοφορίες, στις οποίες θα συμμετέχουμε και εμείς.\nΝα μπει η ομάδα στο άρθρο 99 με άλλο σχέδιο. Εάν ο Άρης ξεφύγει από το καθεστώς της προστασίας που έχει σήμερα, το Δημόσιο δεν θα υπογράψει. Κατά τη γνώμη μου, δεν μπορεί να συγκεντρωθεί το απαραίτητο ποσοστό για να εγκριθεί η αίτηση.\nΠρέπει να γίνει συμφωνία με τους παίκτες. Τα χρέη προς το δημόσιο είναι σε άλλο ποσοστό. Να γίνει εκ νέου η αίτηση και να βρει ο Άρης λύσης, και έτσι δεν θα υπάρχει ουδέν πρόβλημα. Η νέα διοίκηση πρέπει να έχει διάρκεια δύο ετών, ώστε να οργανώσει μια εταιρία που είναι υπό διάλυση. Υπαγωγή του Άρη στο “99” με διακανονισμούς με παίκτες. Να γίνουν συμβόλαια με αυτούς που κινδυνεύει να χάσει, και ταυτόχρονα με συγκεκριμένες κινήσεις, η ομάδα του χρόνου να είναι πιο ισχυρή, ώστε να μην παλέψει για τη σωτηρία, αλλά να τερματίσει σε μια αξιοπρεπή θέση».\n18 λεπτά πριν Ολυμπιακοί Αγώνες - Ενόργανη Γυμναστική: Δηλώθηκε στον τελικό της δοκού ισορροπίας η Μπάιλς\n24 λεπτά πριν Ολυμπιακοί Αγώνες - Τσίπρας για Πετρούνια: «Αθλητής παγκόσμιας ακτινοβολίας, είμαστε περήφανοι»


Η Ντόρα Ζαχαροπούλου μας μιλά για το Εκπαιδευτικό Πρόγραμμα της Ομάδας Άνασσα – Life & Culture\n21 Μαΐου, 2022 09:58\n24 Νοεμβρίου, 2019 19:07\nΤο Life & Culture καλωσορίζει σήμερα με μεγάλη χαρά την ηθοποιό και σκηνοθέτη Ντόρα Ζαχαροπούλου η οποία θα μας μιλήσει για ένα εξαιρετικά ενδιαφέρον Εκπαιδευτικό Πρόγραμμα της Ομάδας Άνασσα που θα πραγματοποιηθεί σε Αθήνα και Λέρο τον Δεκέμβριο και τον Φεβρουάριο αντίστοιχα.\nΘα θέλαμε, κ. Ζαχαροπούλου, αρχικά, να μας μιλήσετε για την Ομάδα ‘Ανασσα, για το πότε ακριβώς δημιουργήθηκε, για όσους συμμετέχουν σε αυτή, κυρίως όμως για το όραμα, τους στόχους και το έργο της.\nΗ ΑΝΑΣΣΑ, ξεκίνησε από το 2010 θέλοντας να συνδυάσει αρμονικά τις Καλές Τέχνες και τις Επιστήμες. Το έμψυχο δυναμικό της αποτελείται από καλλιτέχνες, εκπαιδευτικούς και επιστήμονες που δημιουργούν παραστάσεις και εργαστήρια για όλες τις ηλικίες. Ο βαθύτερος στόχος μας είναι να προβάλλουμε την αλληλεπικάλυψη Τεχνών και Επιστήμης και να πλησιάσουμε ολιστικά επιστημονικές και φιλοσοφικές έννοιες.\nΣας γνωρίζουμε ως ηθοποιό. Τι ήταν αυτό που σας ώθησε στο να αναλάβετε δράση στον εκπαιδευτικό τομέα;\nΤο Θέατρο είναι από μόνο του μια εκπαιδευτική διαδικασία. Συνδυάζοντας το Θέατρο με την Εκπαίδευση μου δίνεται η ευκαιρία να διερευνήσω τις γνώσεις μου, να επικοινωνήσω και να εκφραστώ καλλιτεχνικά. Η επαφή με διάφορες ηλικίες έχει ιδιαίτερο ενδιαφέρον. Οι διαφορετικοί τρόποι επικοινωνίας που χρειάζεται να χρησιμοποιήσω, νιώθω ότι με εξελίσσουν ως προς τους στόχους μου.\nΤι ακριβώς θα περιλαμβάνει το Εκπαιδευτικό Πρόγραμμα που θα παρουσιάσει η Ομάδα ‘Ανασσα στη Λέρο και την Αθήνα; Ποια η δομή της, οι δράσεις τις οποίες προτείνει και σε ποιους απευθύνεται;\nΤο πρόγραμμα που θα παρουσιασθεί στην Λέρο και στην Αθήνα απευθύνεται σε παιδιά 4-7 ετών και εκκινεί από την Γεωμετρία και τα σχήματα για να μιλήσει για έννοιες όπως η φιλία, ή συνεργασία, η ανάγκη της διαφορετικότητας. Η δράση αποτελείται από την εκπαιδευτική διαδραστική παράσταση «Ο ΟΝΕΙΡΟΥΛΗΣ ΣΤΟΝ ΜΑΓΙΚΟ ΚΟΣΜΟ ΤΩΝ ΣΧΗΜΑΤΩΝ» με παράλληλη προβολή stop motion animation και συνοδευτική δραστηριότητα με θέμα τους πίνακες Kandinsky. Το πρόγραμμα ολοκληρώνεται με κατασκευή χάρτινης μαριονέτας.\nΠώς μπορεί ένα παιδί να προσεγγίσει τη γνώση μέσα από τις τέχνες; Είναι αυτός ένας πιο ευχάριστος και ταυτόχρονα πιο αποτελεσματικός τρόπος;\nΗ πραγματική γνώση είναι πάντα ολιστική. Για να μάθουμε οποιαδήποτε έννοια χρειάζεται, αρχικά, να την καταλάβουμε τόσο νοητικά όσο και να την βιώσουμε μέσα από τις αισθήσεις, είτε σε ρεαλιστικό επίπεδο, είτε μέσω της φαντασίας. Με τον τρόπο αυτόν, η πληροφορία καταγράφεται στον εγκέφαλο με περισσότερους από έναν τρόπους δίνοντας την δυνατότητα να κατανοήσουμε την εκάστοτε έννοια ουσιαστικότερα. Η διαδικασία της εκμάθησης ολοκληρώνεται μόνο όταν η γνώση που προσπαθούμε να κατανοήσουμε, έχει χρησιμοποιηθεί συνδυαστικά με άλλες έννοιες και έχει ενταχθεί σε ένα ευρύτερο δημιουργικό πλάνο. Όσο πιο ευχάριστη και ολιστική είναι η διαδικασία της εκμάθησης, τόσο πιο ουσιαστική είναι η γνώση.\nΤο θέατρο, η ζωγραφική, η μουσική, ο χορός, ξυπνούν τις αισθήσεις, διεγείρουν την νοητική διαδικασία και αποτελούν πεδίο όχι μόνο κατανόησης των εννοιών μέσω των αισθήσεων αλλά και δημιουργίας μέσα από την οποία δοκιμάζεται η γνώση. Κατά την γνώμη μου, οι Τέχνες είναι αναπόσπαστο κομμάτι της μάθησης.\nΓιατί επιλέξατε την Αθήνα και τη Λέρο; Υπάρχουν σκέψεις να παρουσιάσετε το Εκπαιδευτικό Πρόγραμμα και αλλού;\nΤο πρόγραμμα θα παρουσιασθεί σε όλους τους μαθητές 4 – 7 ετών στην Δημοτική Βιβλιοθήκη Λέρου. Επιπλέον θα παρουσιασθεί στο LEDU, Κέντρο Μη Τυπικής Εκπαίδευσης της ΑΡΣΙΣ και στα Διαπολιτισμικά δημοτικά σχολεία της Αθήνας.\nΗ Λέρος, λόγω της απόστασής της από τα μεγάλα αστικά κέντρα, είναι ένα πολιτιστικά μη προνομιούχο νησί. Το κόστος και η συχνότητα στις συγκοινωνίες, δυσχεραίνει οργανωτικά και οικονομικά την παρουσίαση πολιτιστικών δρώμενων και εκπαιδευτικών δράσεων κατά την χειμερινή περίοδο. Ιδιαίτερα τα παιδιά έχουν ανάγκη από εκπαιδευτικές και καλλιτεχνικές δράσεις που να τους προσφέρουν νέες διεξόδους από το πρόγραμμα της καθημερινότητας.\nΑπό την άλλη πλευρά, τα παιδιά προσφύγων και μεταναστών, τόσο στην Λέρο όσο και στην Αθήνα, έχουν την ανάγκη για συναναστροφή, κοινωνική δικτύωση όποιας μορφής και οργανωμένη εκπαίδευση για την υγιή ανάπτυξή τους. Και προγράμματα όπως το δικό μας θεωρώ ότι μπορούν να επηρεάσουν θετικά και να οδηγήσουν στην ομαλή σύνδεση των παιδιών με τις τοπικές κοινωνίες εξασφαλίζοντας τους ένα δημιουργικό ευοίωνο μέλλον .\nΌλοι εμείς στην ΑΝΑΣΣΑ νιώθουμε μεγάλη χαρά που μας δίνεται η ευκαιρία να συμβάλλουμε σε αυτή την κατεύθυνση.\nΠοιες είναι οι αξίες που θέλει να προβάλλει το Εκπαιδευτικό Πρόγραμμα στα παιδιά;\nΣτην παράσταση, οι μικροί θεατές θα παρακολουθήσουν την ιστορία ενός σημείου που σκέφτεται και χαράζει, μέσα από την προσωπική του ασυναίσθητη κίνηση, μια Γραμμή. Το Σημείο και η Γραμμή συνεργάζονται και φτιάχνουν μαζί τον κόσμο που ονειρεύονται. Είναι μια ιστορία που περιγράφει την διαδικασία κάθε δημιουργίας, που πάντα ξεκινάει από την χαοτική κατάσταση, και προβάλλει τις σημασίες της συνεργασίας, της κατανόησης και της φιλίας.\nΔεν είναι η πρώτη φορά που το παρουσιάζετε στα παιδιά. Όσα το παρακολούθησαν ήδη πώς αντέδρασαν;\nΗ παράσταση έχει παρουσιασθεί με ιδιαίτερη επιτυχία σε παιδιά 3,5 έως 8 ετών αλλά και σε ενήλικες. Η ιστορία της παράστασης όσο και η συνοδευτική δράση διασκεδάζει και κινητοποιεί τα παιδιά. Δεν είναι τυχαίο που σε όλη την διάρκεια του προγράμματος είναι ιδιαίτερα επικεντρωμένα και συμμετέχουν ενεργά σε όλα τα στάδιά της. Αυτό είναι για εμάς η πιο σημαντική επιβράβευση της δουλειάς μας.\nΣε όλη αυτή την πορεία έως τώρα υπήρξαν δυσκολίες, εμπόδια, και αν ναι, πώς καταφέρατε να τα ξεπεράσετε;\nΕμπόδια υπάρχουν πάντα σε κάθε δημιουργική διαδικασία. Αν όμως θέλουμε κάτι πολύ, όποιες και αν είναι οι δυσκολίες (αντιμετώπιση τεχνικών δυσκολιών, έκφρασης, συνεργατών, επικοινωνίας, έλλειψης χρημάτων ή χρονικοί περιορισμοί) βρίσκονται πάντα τρόποι για να ξεπεραστούν. Είναι αυτά που μας κινητοποιούν να ξεπεράσουμε τις δυνατότητες μας και να εξελιχθούμε.\nΝαι, η διαδικασία δημιουργίας του ΟΝΕΙΡΟΥΛΗ αντιμετώπισε αρκετά εμπόδια και πέρασε από πολλές φάσεις αλλαγών μέχρι σήμερα. Και μέσα από αυτές εξελίχτηκε θετικά και μαζί με αυτόν και όλοι εμείς που αποτελέσαμε κομμάτι της δημιουργικής του ομάδας. Δεν είναι τυχαίο που το θέμα του ΟΝΕΙΡΟΥΛΗ έχει αποτελέσει αφετηρία για μια σειρά από εικαστικά εργαστήρια και εργαστήρια θετικών επιστημών της ΑΝΑΣΣΑ που έχουν παρουσιαστεί κατά καιρούς σε πολλούς πολιτιστικούς χώρους.\nΗ πολιτεία έχει ενδιαφερθεί, στέκεται αρωγός στη δράση της ‘Ανασσα; ‘Εχουν ενδιαφερθεί σχολεία ή άλλοι σχετικοί φορείς;\nΗ ΑΝΑΣΣΑ λειτουργεί εδώ και δέκα χρόνια και το ενδιαφέρον για τις δράσεις και τις παραστάσεις της αυξάνεται χρόνο με τον χρόνο, πράγμα που μας δίνει πολύ δύναμη να συνεχίσουμε. Είχαμε την ευκαιρία να συνεργαστούμε με πολλές πολιτιστικές δομές, Μουσεία και αρχαιολογικούς χώρους, με Δημόσιες Βιβλιοθήκες αλλά και με Σχολικές Δομές. Και λάβαμε κατά καιρούς την Αιγίδα της Περιφέρειας Αττικής και την παιδαγωγική καταλληλότητα από το Ινστιτούτο Εκπαιδευτικής Πολιτικής. Επιπλέον, η φετινή στήριξη του Υπουργείου Πολιτισμού αλλά και του Δήμου Λέρου μας δίνει μεγαλύτερη ώθηση να δουλέψουμε για τους πολιτιστικούς και κοινωνικούς στόχους μας.\nΠοια είναι τα μελλοντικά σχέδια της ‘Ανασσα και ποια τα δικά σας προσωπικά καλλιτεχνικά σχέδια; Τι θα θέλατε να καταφέρετε με την ομάδα αυτή που έως τώρα δεν το έχετε ακόμα καταφέρει, που δεν έχει ακόμα πραγματοποιηθεί ;\nΘα αφιερώσω χρόνο στην δημιουργία ενός project το οποίο ήθελα εδώ και χρόνια να υλοποιήσω μαζί με άλλους συναδέρφους. Παράλληλα, θα συνεχίσω την διδασκαλία στην Σχολή Φωτιάδη και θα συμμετέχω στον οργανωτικό και δημιουργικό τομέα της ΑΝΑΣΣΑ. Άλλωστε η ομάδα μας, δεν σταματά να ανανεώνει τις δράσεις της. Βρίσκεται σε μια συνεχή, ενδιαφέρουσα και άκρως αποδοτική δημιουργική κίνηση!\nPrevious "Κατανόησέ με ή σε Καταβροχθίζω" στον Πολυχώρο Vault – Συνέντευξη με τη θεατρική ομάδα "Ανδρομέδα"\nNext Κοραής Δαμάτης: "Ο ρόλος του θεάτρου είναι παρηγορητικός"


ΘΑΝΟΣ ΕΥΗ koukfamily: Η Ελληνίδα Μάνα για την Σημαία μας.\nΗ Ελληνίδα Μάνα για την Σημαία μας.\nΣήμερα θα ξεκινήσω κι εγώ από το χωριό μου για την Αθήνα, με σκοπό να πάω στην πλατεία Συντάγματος. Θα πάρω και την ελληνική μας σημαία μαζί σα σύμβολο και σα φυλαχτό. Πόσες φορές είδαμε στην τηλεόραση να καίνε αυτή τη σημαία, άνθρωποι που δε γνωρίζουν τι σημαίνει!\nΤο κοντάρι της είναι ένας σταυρός. Πάνω σ' αυτόν κρέμεται η γαλανόλευκη, με το λευκό της σταυρό και τις εννέα παράλληλες γραμμές, όσες κι οι συλλαβές της φράσης "ελευθερία ή θάνατος". Αποφασίστηκε να είναι έτσι στην Α΄ Εθνοσυνέλευση της Επιδαύρου, το 1822. Τα χρώματά της υπενθυμίζουν το γαλάζιο του ελληνικού ουρανού και τον αφρό των κυμάτων. Πόση ποίηση και πόση φιλοσοφία σ' ένα κομμάτι πανί! Σαν τη σημαία είναι σταυρωμένη κι η Πατρίδα. Συνέχεια τη σταυρώνουνε και συνέχεια ανασταίνεται.\nΓι' αυτό λέω πως σημαία σαν κι αυτή δεν υπάρχει άλλη στον κόσμο. Πάνω της είναι γραμμένη η ιστορία του λαού μας: Βασίλειον ιεράτευμα ο ελληνικός λαός, έθνος άγιο, αφιερωμένο στην υπεράσπιση της Αλήθειας και της Ελευθερίας. Παρ' όλα τα μεγάλα μας ελαττώματα! Ακόμα κι όταν φαίνεται πως όλα έχουν χαθεί, ακολουθώντας μια σταυρική πορεία φτάνουμε ξανά στην Ανάσταση.\nΚαλή αντάμωση στο Σύνταγμα!\nΜια Ελληνίδα μάνα.\nΑναρτήθηκε από ΘΑΝΟΣ ΚΟΥΚ στις 5:51 μ.μ.\nΚατηγορία Θέματος Εθνικά Θέματα, Εθνική Προδοσία, Ειδήσεις-Πολιτική, Κρίσεις και απόψεις\n”ΑΡΧΕΤΑΙ Η ΣΥΝΕΔΡΙΑΣΙΣ!!”... ΚΑΙ Η ΔΙΚΗ ΑΡΧΙΖΕΙ..\nΑρχισε το δούλεμα......\nΤΟ ΚΑΘΑΡΜΑ ΤΩΝ ΚΑΘΑΡΜΑΤΩΝ ΜΗΝΟΣ ΙΟΥΝΙΟΥ 2011.\nΣιωπή η Ελλάδα κοιμάται!\nΠατριωτικό Μέτωπο: Η Πατρίδα μας είναι πλέον υπό κ...\nΜια φορά κι έναν καιρό, υπήρχε μια πολύ άσχημη πόλ...\nΝά ὑποστείλετε τήν Σημαία στήν Βουλή δοσίλογοι βου...\nΔεδομένα, ερμηνείες και σκέψεις.\nΧΩΡΙΣ ΠΕΤΡΕΛΑΙΟ ΚΑΙ ΗΘΙΚΟ ΑΦΗΝΟΥΝ ΤΟ ΠΝ!\nΤα ΜΑΤ φυγαδεύουν τους "κουκουλοφόρους"!!! (βιντεο...\nΈλληνα γειά σου...!\nΗ Κίνα μοιράζει λεφτά, αλλά απαγορεύεται να τα πάρ...\nΈνα μεγάλο μπράβο στον Παναγιώτη Κουρουμπλή!\nΕΧΩ ΜΙΑ ΑΠΟΡΙΑ: ΤΙ ΨΗΦΙΣΑΝ ;;;;\nΧτυπούν τους Ελληνες και τους δηλητηριάζουν με καρ...\nΕλληνες η πράσινη χούντα χτυπά πλέον στο ψαχνό τα ...\nNigel Farage: "Μπορώ να πω πως μου είναι αηδιαστικ...\nΟι Τούρκοι βρίσκουν ελληνικά αρχαιολογικά ευρήματα...\n«ΜΕΣΟΠΡΟΘΕΣΜΟ ΣΧΕΔΙΟ» ΑΠΑΤΗΣ ΚΑΙ ΤΣΑΠΑΤΣΟΥΛΙΑΣ.\nΠρόσκληση σε εκδήλωση του Συνδέσμου Εθνοφυλάκων Λε...\nΣτην εποχή του μεσοπρόθεσμου τα μέλη της οικογένει...\nΠΡΟΔΟΤΕΣ ΠΟΛΙΤΙΚΟΙ ΚΑΙ ΑΛΛΟΙ ΣΥΝΥΠΕΥΘΥΝΟΙ.\nΤο Διεθνές Ποινικό Δικαστήριο εξέδωσε εντάλματα σύ...\nΤΕΛΟΣ ΓΙΑ ΤΟ ΙΣΤΟΛΟΓΙΟ «ΕΣΧΑΤΗ ΓΡΑΜΜΗ ΑΝΑΣΧΕΣΕΩΣ»....\nΜείνετε για μία στιγμή όρθιοι, αγέρωχοι, Έλληνες τ...\nΠειραματική προσέγγιση της θεωρίας.\nΝέο πακέτο λιτότητας στην Ελλάδα.\nΡαντεβού στις 2 Ιουλίου για μια Νέα Ελλάδα!\nΒασικά Οικονομικά Μεγέθη.\nΝότης Μαριάς: Η χώρα μας θα βρίσκεται σύντομα υπό ...\nΖητούνται Ηγέτες! ΟΧΙ «εραστές» θώκων εξουσίας… Το...\nΟ εκβιασμός του αντιπροέδρου: ''Επιστροφή στη δραχ...\nGP Ευρώπης στην Βαλένθια. Ξεκούραστη νίκη για τον ...\nΟι άνθρωποι του Καστελλόριζου.\nΜια επίσκεψη που θα μας μείνει αξέχαστη. Θωρηκτό "...\nΑφήστε τα πολλά λόγια και στείλτε στη Μέρκελ το λο...\nΠΡΟΣ ΤΟΥΣ ΣΥΝΕΛΛΗΝΕΣ.\nΚαλή τύχη και καλό αγώνα ευχόμαστε στα Συριακά στρ...\nΓιούχαραν μόλις άκουσαν το όνομα του Εφιάλτη στα δ...\nΟλόκληρο το κείμενο του "εφαρμοστικού νόμου". Ο Βε...\nΣεισμός στον κόσμο του ελληνικού ποδοσφαίρου από τ...\nΤι πρέπει να ξέρετε για τα Special Olympics.\nΑπαιτείται ΑΜΕΣΑ έμφαση στο θετικό! Του καθηγητή Γ...\nΟ τοκογλύφος δεν αλλάζει συμπεριφορά.... Είναι εδώ...\nΜήνυμα προς όλα τα πατριωτικά blogs αλλά και κάθε ...\nΕρχονται μέτρα-μαμούθ με ψήφο εξπρές!\nMakedonia... Makedonia!!! (βιντεο από το στήσιμο τ...\nΦρένο από το ΙΚΑ στις συντάξεις αλλοδαπών. Αλλάζει...\nΣτημένα παιχνίδια. Ολο το χρονικό των συλλήψεων.\nΕπιστολή του Αρχιεπισκόπου Αλβανίας στον Μπερίσα: ...\nΟ Δρ. Walid Phares, σύμβουλος της Βουλής Αντιπροσώ...\nΕκκλήσεις για αίμα και αιμοπετάλια.\n"Εφυγε" η ηρωίδα μάνα των ακριτών μας φαντάρων... ...\nΗ αποικιοκρατική δανειακή σύμβαση με την οποία η ...\nΟι Σλαβοσκοπιανοί έστησαν το άγαλμα του Μ. Αλεξάνδ...\nΕντυπωσιακές και ιστορικές αλλαγές στο διαδίκτυο.\nΕΛΠΙΖΩ ΜΕ ΟΛΗ ΜΟΥ ΤΗΝ ΚΑΡΔΙΑ ΟΤΙ ΚΑΝΩ ΛΑΘΟΣ...\n"Αυτή τη στιγμή έρχεται το Τούρκικο καταπάνω μας!"...\nΜαζί τα φάγαμε και μαζί πήγαμε στρατό... Βεβαίως, ...\nΟι δήθεν..."χρυσές" μετριότητες!... Του καθηγητή ...\nΕκπαίδευση εκτός ύλης.\nΝικητής του 57ου Ράλι Ακρόπολις ο Σεμπαστιάν Οζιέ....\nΟι απάτριδες που μας κυβερνούν.(βιντεο). Για να μη...\nΠΡΟΣ ΑΘΕΟΥΣ ΕΥΡΩΛΙΓΟΥΡΗΔΕΣ....\nΟι Ηπειρώτες έδωσαν βροντερό παρών. Φωτογραφίες απ...\nΠαράγει το κράτος μερικές φορές κουκουλοφόρους; Απ...\nΤο Spiegel... κηδεύει το ευρώ.\nΕΝΑ ΑΓΓΕΛΟΥΔΙ ΖΗΤΑ ΤΗ ΒΟΗΘΕΙΑ ΜΑΣ!!!\nΟ Παπακωνσταντίνου αφού κατέστρεψε τους Ελληνες πά...\nΓιωργάκη μου.. Γιωργάκη μου!\nΑΝΟΙΚΤΗ ΕΠΙΣΤΟΛΗ-ΕΞΩΔΙΚΟ ΑΠΟ ΤΗΝ ΑΝΕΞΑΡΤΗΤΗ ΕΝΩΣΗ ...\nΛίγες χρήσιμες συμβουλές πριν συμπληρώσετε το μηχα...\nΔελτίο Τύπου της "Συμμαχίας Για Την Ελλάδα". Δημοψ...\nΑρχή στρατηγικού τουρισμού.\nΣας ευχαριστούμε πολύ κύριε Σημίτη.\nΟ ΚΑΤΑ ΘΑΛΑΣΣΑΝ ΠΟΛΕΜΟΣ 1912-1913. Όπως τον έζησα ...\nΣχολιάζοντας «πιπεράτα» τη Νέα (;) Κυβέρνηση. Του ...\nΚανένας σεβασμός στον λαό από τον ΓΑΠ. Κράτησε τον...\nΤο θέατρο του παραλόγου.......\nΟ φανοστάτης, οι μεθυσμένοι και τα κλειδιά... Του ...\nΗ διά βίου βλακεία και αμάθεια...\nΗ Σλοβακία απαγορεύει αποτελεσματικά το Ισλάμ - Λέει όχι στα τζαμιά - Είναι η μοναδική χώρα στην ΕΕ χωρίς τζαμί\nΚορονοϊός: Δήλωση-βόμβα από τον επικεφαλής του ΠΟΥ\n"defensegr": Βοήθεια σε ένα ιδιαίτερο πρόγραμμα...


Μειώστε τη μνήμη και την κατανάλωση ενέργειας του Google Chrome - Χρώμιο\nΜειώστε τη μνήμη και την κατανάλωση ενέργειας του Google Chrome\nΤο Google Chrome είναι η προτιμώμενη μορφή του προγράμματος περιήγησης για τους περισσότερους από εμάς και έχει αποδείξει την ισχυρή του ύπαρξη παρέχοντας μας μια πολύ γρήγορη εμπειρία περιήγησης, προηγμένες δυνατότητες ρύθμισης, που μας βοηθούν σελιδοδείκτης τα απαραίτητα χαρακτηριστικά, παρέχοντας δυνατότητες κλειδώματος και αποθηκεύοντας τους κωδικούς πρόσβασης για μελλοντική χρήση, σε περίπτωση που τα ξεχνάμε. Αν και τα τελευταία χρόνια, είχε τον ισχυρό ανταγωνιστή του, το Microsoft Edge, το οποίο κυκλοφόρησε ως μέρος του Windows 10 με Microsoft , οι διάφορες δυνατότητες και οι βελτιωμένες λειτουργίες του Chrome του έδωσαν μια ισχυρή βάση. Αν και όλα αυτά είναι τα πλεονεκτήματα του Google Chrome, υποφέρει από ορισμένα μειονεκτήματα που δεν μπορούν να αγνοηθούν. Έχει παρατηρηθεί ότι η χρήση χρωμίου οδήγησε σε σημαντική ποσότητα χρήση μνήμης , οδηγώντας σε αναστολή του συστήματος και σταδιακά επιβραδύνεται στο σύνολό του.\nΤο Google Chrome έχει αρχίσει να επηρεάζει την κατανάλωση ενέργειας σε φορητούς υπολογιστές, τα τελευταία χρόνια. Αυτό ισχύει ιδιαίτερα για τα Macbook. Αυτό είναι προφανές από τη χρήση της μπαταρίας για διαφορετικές εφαρμογές που είναι εύκολα ορατές από τις επιλογές Μενού.\nΥπάρχουν κυρίως δύο κύριες αιτίες πίσω από το υψηλή κατανάλωση ενέργειας και η χρήση της CPU στο χρώμιο. Το ένα συμβάλλεται από τις διάφορες επεκτάσεις στη βάση δεδομένων του, αν και βοηθούν στην εύκολη πλοήγηση στον Ιστό. Το δεύτερο κύριο κρυμμένο θύμα είναι το plugin flash player που είναι μια οντότητα που έχει κάνει ολόκληρο το διαδίκτυο εξαιρετικά διαδραστικό.\nΔιαβάστε επίσης: Οι 10 κορυφαίες συμβουλές και κόλπα του Google Chrome\nΕλέγξτε ποιες διαδικασίες τρώει υπερβολική μνήμη και σκοτώστε τις\nΤύπος Shift + Esc κουμπί.\nΘα εμφανιστεί ο διαχειριστής εργασιών του Chrome.\nΣκότωσε αυτήν την καρτέλα του ένοχου που αγκαλιάζει τεράστια μνήμη\nΕγκαταστήστε την επέκταση OneTab στο Chrome\nΕγκαθιστώ Επέκταση χρωμίου OneTab από το Chrome.\nΤώρα, ανεξάρτητα από το πόσες καρτέλες εξακολουθούν να είναι ανοιχτές στο πρόγραμμα περιήγησής σας στο Chrome, απλώς κάντε κλικ στο εικονίδιο onetab και όλες οι καρτέλες θα συγκεντρωθούν σε μία σελίδα.\nΑπό εκεί μπορείτε να ανοίξετε και να χρησιμοποιήσετε οποιαδήποτε καρτέλα μία προς μία και χρησιμοποιώντας μία από αυτές σημαίνει ότι μόνο αυτή η ενιαία καρτέλα θα τρώει μνήμη και όλες οι άλλες καρτέλες δεν θα τρώνε καμία μνήμη RAM.\nΜπορείτε επίσης να εξαγάγετε όλους τους συνδέσμους ταυτόχρονα.\nΔιαμορφώστε τις ρυθμίσεις προσθηκών στις ρυθμίσεις για προχωρημένους του Chrome\nΑνοίξτε το Ρυθμίσεις του Google Chrome από το εικονίδιο με τρεις οριζόντιες γραμμές ορατές στην επάνω δεξιά γωνία του προγράμματος περιήγησης.\nΚάντε κύλιση προς τα κάτω και ορίστε την επιλογή Εμφάνιση σύνθετων ρυθμίσεων.\nΣτην κορυφή, θα βρείτε μια επιλογή με τίτλο Μυστικότητα . Έχει δύο δευτερεύουσες επιλογές, Ρυθμίσεις περιεχομένου και διαγράφει τα δεδομένα περιήγησης . Επιλέξτε την προηγούμενη επιλογή.\nΣτο νέο μικρό παράθυρο που εμφανίζεται, κάντε κύλιση προς τα κάτω μέχρι να βρείτε μια επιλογή που ονομάζεται Πρόσθετα . Σύμφωνα με τις νέες δυνατότητες που εισήχθησαν στο Google Chrome, ελέγχει τις προσθήκες πριν τις εκτελέσει. Μόνο εάν πιστεύει ότι απαιτείται για την προβολή μιας συγκεκριμένης ιστοσελίδας, θα αρχίσει να τις τρέχει, αντί να τις εκτελεί αυτόματα για όλες τις ιστοσελίδες.\nΚάντε κλικ στο κουμπί επιλογής λίγο πριν την επιλογή Εντοπίστε και εκτελέστε σημαντικό περιεχόμενο προσθηκών. Μόλις το κάνετε αυτό, εξετάζει το ενδεχόμενο εκτέλεσης προσθηκών κάθε φορά. Κάντε κλικ στο κουμπί Εγινε μόλις τελειώσετε με αυτό.\nΑυτό θα βοηθήσει στη μεγαλύτερη διάρκεια ζωής της μπαταρίας και περισσότερο διαθέσιμο χώρο αποθήκευσης στους φορητούς σας υπολογιστές.\nπώς να χρωματίσετε ένα dvd\nΤα Windows 10 δεν μπορούν να απενεργοποιήσουν μόνο την ανάγνωση\nπώς να διορθώσετε το μητρώο των Windows 10\nγραμμή εντολών εκκαθάριση ram windows 10